text:
Jayawaras Rw 02 Ds. Jayawaras Kec. Tarogong Kidul
Jayawaras Rw 02 Ds. Jayawaras Kec. Tarogong Kidul
Kp. Seni Rw 03 Ds. Jayawaras Kec. Tarogong Kidul
Kp. Seni Rw 04 Ds. Jayawaras Kec. Tarogong Kidul
Kp. Seni Rw 05 Ds. Jayawaras Kec. Tarogong Kidul
Kp. Seni Rw 06 Ds. Jayawaras Kec. Tarogong Kidul
Kp. Seni Rw 07 Ds. Jayawaras Kec. Tarogong Kidul
Kp. Pedes Rw 07 Ds. Jayawaras Kec. Tarogong Kidul
Astanahilir 08 Ds. Jayawaras Kec. Tarogong Kidul
Astanahilir 08 Ds. Jayawaras Kec. Tarogong Kidul
Kp. Babakan Baru 09 Ds. Jayawaras Kec. Tarogong Kidul
ikp. Umbultengah 10 Ds. Jayawaras Kec. Tarogong Kidul
ikp. Umbultengah 10 Ds. Jayawaras Kec. Tarogong Kidul
Bumi Asri Rw 11 Ds. Jayawaras Kec. Tarogong Kidul
Bumi Asri Rw 12 Ds. Jayawaras Kec. Tarogong Kidul
Kp Baru Rw 13 Ds. Jayawaras Kec. Tarogong Kidul
Cijati Asri Rw 15 Ds. Jayawaras Kec. Tarogong Kidul
Ds. Jayawaras Kec. Tarogong Kidul


c: text/html

text:
San Marino
Républik San Marino mangrupakeun salah sahiji nagara nu aya di buana Éropa. Dikurilingan ku Italia pasna di beulah kalér tepung wates jeung propinsi Rimini, daérah Emilia-Romagna jeung di beulah kidul propinsi Pesaro jeung Urbino, daérah Marche.
San Marino mangrupakeun nagara républik konstitusional nu pangkolotna di dunya, diwangun dina 3 Séptémber 301 ku Santo Marinus ti Rab, hiji tukang batu Kristiani nu mabal basa pérsekusi agama ku Kaisar Romawi Diocletian. Konstitusi San Marino dipaké dina 1600, mangrupakeun konstitusi nu pangkolotna di dunya nu masih dipaké.[1]
Daptar eusi
Sajarah[édit | sunting sumber]
Dumasar kana tradisi, Santo Marinus ninggalkeun pulo Rab di Kroasia bareng baturna Leo jeung angkat ka Rimini minangka tukang batu. Sanggeus pérsekusi lantaran anjeunna ngawulang Kristiani, anjeunna mabal ka Monte Titano, di mana anjeunna ngawangun garéja leutik jeung ngawangun kota jeung nagara San Marino. Kaping resmi pawangunan Républik ieu nya éta 3 Séptémber 301.
Dina tetengahan abad ka-5, hiji komunitas diwangun, lantaran lokasina nu hésé jeung kamiskinanna, nagara ieu hasil ngalindungan kamerdékaanna sanajan kalawan saeutik gangguan. Dina 1631 kamerdékaanna diakuan ku Nagara-nagara Kapausan.
Dina jaman Unifikasi Italia di abad ka-19, San Marino minangka tempat pangungsian pikeun raloba jalmi nu dipérsekusi lantarab ngadukung unifikasi. Ku bantosan ieu, Giuseppe Garibaldi narima paméntaan San Marino sangkan teu dihijikeun ka nagara Italia nu anyar. Napoléon nolak ngarebut nagara ieu. Jeung basa ditaros naha, anjeunna ngoméntar "Naha? Nagara ieu mangrupa hiji modél républik!"
Dina Perang Dunya I, Italia ngumumkeun perang ka Austria-Hungaria dina 23 Méi 1915. San Marino tetep ngajaga sikap nétral jeung Italia nyandak sikap musuhan, ngaduga San Marino ngalindungan mata-mata Austria nu bisa diberé aksés ka stasion radiotélégrafnya nu anyar. Italia nyobian pikeun ngawangun détasemén Carabinieri sacara paksa dina wewngkonna jeung teras nolak hubungan télépon sareng Républik nalika nagara ieu teu satuju.
Dina Perang Dunya II San Marino tetep ngajaga sikap nétral. Tapi dina 26 Juni 1944 nagara ieu dibom ku RAF, nu percaya yén nagara ieu diparéntah ku pasukan Jérman jeung digunakeun pikeun numpuk pakarang. Genep puluh urang pupus dina operasi éta. San Marino dieusi rébuan pangungsi nu néangan kaamanan basa pasukan Sakutu ngaliwat Gothic Line.
San Marino jadi anggota Majelis Éropa dina 1988 jeung anggota PBB dina 1992. Nagara ieu sanés anggota Uni Éropa, tapi ngadopsi mata uang Euro sabab sistem kauanganna kaintegrasi jeung Italia.
Géografi[édit | sunting sumber]
San Marino mangrupakeun hiji énklave di jeroeun talia, tepung wates jeung région Emilia-Romagna jeung Marche. Topografina didominasi ku Pagunungan Apennine. Titik nu pangluhurna di nagara ieu nya éta Gunung Titano, aya dina 749 m dipl. San Marino mangrupakeun nagara nu pangleutikna ka-3 di Éropa sanggeus Vatikan jeung Monako. San Marino teu boga taneuh nu datar, 100% nagara ieu aya di pagunungan.
Démografi[édit | sunting sumber]
Nagara ieu miboga padumuk kira-kira 30.000 urang, kaasup 1.000 urang asing, nu kalobaannana mangrupakeun urang Italia. Kirang leuwih 5.000 padumukna aya di luar nagri, kalobaannana tinggal di Italia. Basa nu dipaké di nagara ieu nya éta basa Italia. Dumasar kana CIA World Factbook, rarata jangka hirup lalaki nepi ka 78.52 taun ari awéwé nepi ka 85.72 taun.
Transportasi[édit | sunting sumber]
San Marino teu miboga bandara sorangan, tapi miboga hiji landasan hélikopter nu aya di Borgo Maggiore. Bandara nu pangdeukeutna aya di kota Rimini, Italia, nya éta [[Bandara Internasional Federico Fellini.
Ékonomi[édit | sunting sumber]
Sanajan San Marino sanés mangrupa anggota Uni Éropa tpai euro jadi mata uang resmi nagara ieu. Industri utama di nagara ieu aya dina widang bank, éléktronik, dan keramik. Produksi agrikultur utama nya éta anggur jeung keju.
Réferénsi[édit | sunting sumber]
- ↑ Law Library of United States Congress. "Guide to Law Online: San Marino". Diakses pada 21 Méi 2008.
Tempo ogé[édit | sunting sumber]
Tumbu kaluar[édit | sunting sumber]
Tingali ogé San Marino di Wikivoyage
- (en) Loka resmi
- (en) Loka resmi pariwisata

robotstxt: allowed

filter: keep


text:
Réaksi organik
Réaksi organik hartina réaksi kimia sanyawa organik, bentuk dasarna, di antarana réaksi adisi, réaksi éliminasi, réaksi substitusi, réaksi périsiklik, réaksi tata ulang, jeung réaksi rédoks. Dina sintésis organik, réaksi organik dipaké pikeun nyieun molekul organik anyar. Réaksi organik pangkunana nyaéta dina rupa durukan suluh organik jeung panyabunan lemak nalika nyieun sabun. Kimia organik modéren dimimitian ku sintésis Wöhler taun 1828.
Dina sajarah Hadiah Nobel widang Kimia, nu kungsi dileler téh di antarana papanggihan réaksi organik husus kayaning réaksi Grignard taun 1912, réaksi Diels-Alder taun 1950, réaksi Wittig taun 1979, jeung métatésis oléfin taun 2005.
Kimia organik boga kabiasaan anu kuat pikeun méré ngaran ka hiji réaksi dumasar nu manggihanana, misalna tata ulang Claisen (1912) jeung réaksi Bingel (1993). Mun ngaranna hésé kusabab panjang teuing (misalna réaksi Corey-House-Posner-Whitesides), mangka sok diringkes maké réduksi CBS. Jumlah réaksi nu nyebutkeun sacara langsung prosés aktualna mah teu loba, misalna baé réaksi éna atawa réaksi aldol.
Réaksi organik bisa ogé ditilik tina tipeu réagen organikna, nu lolobana anorganik, nu dipikabutuh dina transformasi anu husus. Tipeu-tipeu anu utama di antarana agén pangoksidasi (misalna osmium tétroksida), agén pangréduksi (misalna litium aluminium hidrida), basa (misalna litium diisopropilamida), jeung asam (misalna asam sulpat).
Daptar eusi
Réaksi organi dumasar gugus fungsi[édit | sunting sumber]
Réaksi organik bisa digolongkeun dumasar tipeu gugus fungsi nu aub dina réaksi salaku réaktan atawa salaku hasilna. Pikeun conto, dina tata ulang Fries, réaktanna téh éster, sedengkeun hasilna mangrupa alkohol.
Ringkesan gugus fungsi katut préparasi jeung réaktivitasna ditémbongkeun di handap ieu:
- Asil halida: préparasi - réaksi
- Aldehida: préparasi - réaksi
- Asiloin: préparasi - réaksi
- Alkana: préparasi - réaksi
- Alkéna: préparasi - réaksi
- Alkuna: préparasi - réaksi
- Alkil halida: préparasi - réaksi
- Alkohol: préparasi - réaksi
- Sanyawa aréna: préparasi - réaksi
- Azida: préparasi - réaksi
- Aziridina: préparasi - réaksi
- Amida: préparasi - réaksi
- Amina: préparasi - réaksi
- Asam karboksilat: préparasi - réaksi
- Siklopropana: préparasi - réaksi
- Diol: préparasi - réaksi
- Éster: préparasi - réaksi
- Éter préparasi - réaksi
- Époksida: préparasi - réaksi
- Haloketon: préparasi - réaksi
- Imina: préparasi - réaksi
- Isosianat: préparasi - réaksi
- Keton: préparasi - réaksi
- Laktam: préparasi - réaksi
- Nitril: préparasi - réaksi
- Fénol: préparasi - réaksi
Klasifikasi réaksi organik lianna[édit | sunting sumber]
Réaksi organik bisa ogé digolongkeun dumasar tipeu beungkeut ka karbon patali jeung unsur anu aubna, misalna dina kimia organosilikon, kimia organosulfur, kimia organopospor, jeung kimia organofluorin.
Dina kimia hétérosiklik, réaksi organik digolongkeun dumasar tipeu hétérosikel nu dihasilkeun.
Baca ogé[édit | sunting sumber]
- Daptar réaksi organik
- Réaksi kimia lianna: réaksi anorganik, réaksi biokimia, réaksi organologam, réaksi polimérisasi.


text:
Warta Sunda • Rebo, 31 Oktober 2012 20:09
(SundaNews, Bandung) Poé Rebo (31/10/2012), Gupernur DKI Jakarta Joko Widodo (Jokowi) ngahaja nepungan Gupernur Jawa Barat Ahmad Héryawan di Gedong Saté. Datangna Jokowi ka Bandung téh rék ngajak gawé bareng dina sawatara hal. Utamana sual tarékah ngungkulan banjir, sasadiaan cai nginum, jeung pasualan transportasi.
“Kami tos patepung sareng Bapa Gupernur Jabar. Cindekna, kami ngajak gawé bareng dina perkara nu leuwih nyata, action. Sabab, ari nu sipatna rarancang mah éstuning seueur kacida,” cék Jokowi, sakumaha diwartakeun ku detikbandung.com.
Husus pikeun haliah transportasi, boh Jokowi boh Héryawan sapamadegan, yén DKI jeung Jabar téh geus ngahiji. Cindekna, unggal poé aya 2,2 juta urang nu lar-sup DKI-Jabar. Mana remen macét gé, boh di Jakarta boh di Jabar, atuh pantes baé. Ku kituna, éta dua pamingpin Provinsi téh sapuk pikeun néangan cara pikeun ngungkulanana. Salah sahijina rék muka jalur Busway Bekasi-Jakarta.
“Usaha pikeun ngungkulan macét téh nyaéta ku ngawangun Busway Bekasi-Jakarta. Saterusna, kapayunna, jalur Busway baris diwangun ka wilayah-wilayah tapel wates Jakarta kayaning Dépok sareng Bogor," cék Héryawan di Gedung Saté, Jalan Diponegoro Kota Bandung, nalika jumpa pérs bareng jeung Gupernur DKI Jakarta, Jokowi.
Pikeun ngalaksanakeun éta paniatan, pamaréntah DKI Jakarta butuh waragad leuwih-kurang Rp. 50 milyar. “Waragad sakitu téh kanggo haltena wungkul. Kandaraanna mah, utamana nu ti Jakarta, tos sadia 700 unit," cék Kepala Dinas Perhubungan (Kadishub) DKI Jakarta, Udar Pristono.
Anapon panjang jalan koridor Jakarta-Bekasi téh nyaéta 7,968 kilo méter. Di wewengkon Jakartana wungkul 7,168 kilo méter, ti Terminal Bus Pulogadung tepi ka Batas Tugus DKI-Bekasi.
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09
Rebo, 28 Méi 2014 00:56


text: 1Geus kitu, aya opat malaikat, narangtung di opat jihat bumi. Eta malaikat-malaikat nyerek angin bumi anu opat, teu meunang nebak ka daratan, lautan, atawa kana tatangkalan. 2Breh deui hiji malaikat, unggah tina pangbijilan panonpoe nyekel cap-Na Allah Nu jumeneng. Eta malaikat, cumeluk ka opat malaikat anu dibere kawasa pikeun ngaruksak daratan jeung lautan tea; kieu cumelukna: 3“Daratan, lautan, tatangkalan, ulah waka digempur; urang cap heula tarang abdi-abdi Allah nu disembah ku urang!” 4Ku simkuring kadenge, jumblah anu geus dicap teh aya saratus opat puluh opat rebu urang ti sakabeh kaom Israil. 5Anu dicap ti kaom Yuda dua belas rebu urang. Ti kaom Rubin dua belas rebu urang. Ti kaom Gat dua belas rebu urang. 6Ti kaom Aser dua belas rebu urang. Ti kaom Naptali dua belas rebu urang. Ti kaom Menase dua belas rebu urang. 7Ti kaom Simon dua belas rebu urang. Ti kaom Lewi dua belas rebu urang. Ti kaom Isaskar dua belas rebu urang. 8Ti kaom Sebulun dua belas rebu urang. Ti kaom Yusup dua belas rebu urang. Ti kaom Binyamin dua belas rebu urang. 9Ti dinya, simkuring ningal jelema mangpirang-pirang reana tanpa wilangan, — ti sagala bangsa, seler-seler bangsa, kaom-kaom, jeung basa-basa — narangtung payuneun singgasana jeung payuneun Anak Domba, marake jubah bodas ngeplak jeung nyarekel daun palem. 10Breng bareng ngararucap, sorana ngageder: “Kasalametan urang asal ti pangersa Allah, anu linggih dina singgasana, jeung ti Anak Domba!” 11Malaikat-malaikat anu rajeg sabudeureun singgasana, kitu oge parasesepuh jeung mahluk anu opat tea, — payuneun singgasana — bruk sarujud ka Allah; 12breng, kabeh ngarucap: “Amin! Puja, puji, kaagungan, kaluhungan, pamuji sukur, kahormatan, kakawasaan, kawisesaan, salamina kagungan Allah nu disembah ku urang, salalanggengna. Amin!” 13Hiji sesepuh mariksa ka simkuring, saurna, “Anu dijarubah bodas teh saha, jeung ti mana?” 14Walon simkuring, “Sumuhun teu terang. Juragan anu langkung uninga.” Saurna deui, “Eta teh jelema-jelema anu tas dikaniaya kacida hebatna. Jubahna jadi barodas ngeplak sabab geus diseuseuh dina getih itu Anak Domba. 15Kitu lantaranana, pangna ayeuna araya di dieu, di payuneun singgasana Allah. Beurang peuting ngabdi ka Mantenna di Bait-Na anu suci. Maranehna ditangtayungan ku Mantenna, anu linggih dina singgasana tea. 16Maranehna moal kasorang deui ku lapar, moal ngarasa halabhab deui, moal karerab deui ku panasna panonpoe, atawa ku panas naon bae. 17Sabab baris diaping ku Anak Domba nu aya di tengah-tengah singgasana, dituyun ka cinyusu kahirupan sarta cipanon maranehna ge, ku Allah, bakal dipupus.”


text:
Alkéna
Alkéna mangrupakeun salasahiji ti tilu golongan hidrokarbon teu jenuh nu ngandung sahanteuna hiji beungkeut ganda karbon-karbon sarta mibanda rumus molekul CnH2n (nu dua deui nyaéta alkuna jeung aréna).
Alkéna pangbasajanna nyaéta C2H4, nu ngaran umumna "étiléna", sedengkeun ngaran IUPACna mah "éténa".
Daptar eusi
- 1 Struktur alkéna
- 2 Pasipatan fisik
- 3 Pasipatan kimia
- 4 Réaksi
- 5 Tata ngaran alkéna
- 6 Tempo ogé
Struktur alkéna[édit | sunting sumber]
Bentuk alkéna[édit | sunting sumber]
Sakumaha nu diprédiksi ku modél VSEPR pasangan éléktron (tempo beungkeut kovalén), sudut beungkeut dina unggal karbon na beungkeut ganda nya kira 120°, najan sudutna bisa leuwih badag alatan batekan interaksi non-beungkeut ti gugus nu napel na karbon beungkeut ganda. Pikeun conto, sudut beungkeut C-C-C na propéna (propiléna) nyaéta 123.9°.
Géométri molekular beungkeut ganda karbon-karbon[édit | sunting sumber]
Kawas beungkeut kovalén tunggal, beungkeut ganda bisa digambarkeun dina tumpang tindih orbital atom, iwal ayana tambahan beungkeut sigma di sagigireun beungkeut pi.
Unggal karbon na beungkeut ganda migunakeun sakabéh orbital hibrid sp2-na pikeun ngabentuk beungkeut sigma ka tilu atom. Orbital atom 2p nu teu kahibridkeun, nu ajeg dina widang nu kabentuk ku tilu aksis orbital hibrid sp2, ngagabung pikeun ngabentuk beungkeut pi.
Kusabab merlukeun loba énergi pikeun megatkeun hiji beungkeut pi (264 kJ/mol na étiléna), rotasi na beungkeut ganda karbon-karbon susah pisan kalaksana, sahingga dianggap teu bisa.
Tempo ogé: géométri molekular
Pasipatan fisik[édit | sunting sumber]
- Sarua jeung alkana.
- Wangun fisik gumantung massa molekul.
Pasipatan kimia[édit | sunting sumber]
Alkéna mangrupakeun sanyawa nu rélatif stabil, tapi leuwih réaktif batan alkana.
Réaksi[édit | sunting sumber]
Sintésis[édit | sunting sumber]
- Sintésis alkéna skala industri ilaharna ku cara cracking minyak bumi.
- Alkéna bisa disintésis tina alkohol ku migunakeun réaksi éliminasi nu ngaluarkeun molekul cai:
H3C-CH2-OH + H2SO4 → H3C-CH2-O-SO3H + H2O → H2C=CH2 + H2SO4
- Sintésis katalitik a-alkéna bisa dihontal ku réaksi éténa jeung triétilaluminium, hiji sanyawa organologam kalawan ayana nikel, kobal, atawa platina.
Réaksi adisi[édit | sunting sumber]
Hidrogénasi katalitik[édit | sunting sumber]
Hidrogénasi katalitik alkéna ngahasilkeun alkana alkana. Réaksina dilumangsungkeun dina tekenan sarta migunakeun katalis logam. Katalis skala industri biasana platina, nikel, atawa paladium, sedengkeun pikeun skala laboratorium, biasana dipaké nikel Raney, alloy nikel jeung aluminium.
Di handap ieu kasaruaan réaksi hidrogénasi katalitik étiléna nu ngahasilkeun étana:
CH2=CH2 + H2 → CH3-CH3
Adisi éléktrofilik[édit | sunting sumber]
Réaksi adisi alkéna réréana nuturkeun mékanisme adisi éléktrofilik.
- Halogénasi: adisi bromin atawa klorin éléméntér jadi alkéna ngahasilkeun, patutur-tutur, dibromo- jeung dikloroalkéna visinil. Dekolorisasi (leungitna warna) leyuran bromin na cai mangrupakeun uji analitik pikeun ayana alkéna:
CH2=CH2 + Br2 → BrCH2-CH2Br
- Hidrohalogénasi: adisi asam hidrohalat kawas HCl atawa HBr jadi alkéna ngahasilkeun haloalkanas.
CH3-CH=CH2 + HBr → CH3-CHBr-CH3
Mun dua atom karbon na beungkeut ganda numbu ka sababaraha atom hidrogén, halogénna condong milih asup ka karbon nu meungkeut hidrogén pangsaeutikna (aturan Markovnikov).
- Adisi karbéna atawa karbénoid ngahasilkeun siklopropana
Oksidasi[édit | sunting sumber]
- Ku ayana oksigén, alkéna kaduruk ngahasilkeun seuneu nu caang jadi karbon dioksida jeung cai.
- Oksidasi katalitik jeung oksigén atawa réaksi jeung asam perkarboksilat ngahasilkeun époksida
- Réaksi jeung ozon ngabalukarkeun pegatna beungkeut ganda, ngahasilkeun dua aldehida atawa keton
R1-CH=CH-R2 + O3 → R1-CHO + R2-CHO + H2O
Réaksi ieu bisa dipaké pikeun nangtukeun posisi beungkeut ganda na alkéna nu teu dipikanyaho.
Polimérisasi[édit | sunting sumber]
Polimérisasi alkéna mangrupakeun réaksi nu penting sacara ékonomis, ngahasilkeun polimér nu ajén industrina badag pisan, kayaning plastik poliétiléna jeung polipropiléna. Polimérisasi bisa lumangsung migunakeun mékanisme radikal bébas atawa ionik. Pikeun leuwih jéntré ngeunaan mékanismena, tempo artikel polimérisasi.
Tata ngaran alkéna[édit | sunting sumber]
Ngaran IUPAC[édit | sunting sumber]
Pikeun ngahasilkeun akar ngaran IUPAC pikeun alkéna, cukup ku ukur ngaganti selapan -an- tina nyaran indungna jadi -én-. Pikeun conto, CH3-CH3 mangrupakeun alkana étANa. Ku kituna, CH2=CH2 ngaranna étÉNa.
Piekun alkéna nu leuwih badag, nu isomérna aya ku bédana posisi beungkeut gandana, sistim nomerna kieu,
- Itung karbon pangpanjangna nu ngandung beungkeut ganda sahingga atom karbon na beungkeut gandana kaitung pangdeukeutna ti tungtung.
- Cirian lokasi beungkeut ganda ti karbon kahijina
- Cirian cabang atawa alkéna nu kasubstitusi sarua jeung nu tadi.
- Itung atom karbonna, nomeran posisi jeung béré ngaran substituénna, nomeran posisi beungkeut gandana, sarta ngaranan rantay utamana
Ngaran umum[édit | sunting sumber]
Najan sistim ngaran IUPAC jétu jeung ditampa sacara universal, aya ogé alkéna nu leuwih dipikawanoh ngaran umumna:


text:
E=mc²
E = mc2 dina élmu fisika nyaéta hiji rumus anu penting sarta dipikawanoh, anu ngécéskeun persamaan harga antara énergi (E) jeung massa (m), anu disatarakan sacara langsung ngaliwatan luadrat tina hiji konstanta nyaéta laju cahaya dina rohangan hapa (c2):
,
anu mana:
- E = énergi (J)
- m = massa (kg)
- c = laju cahaya (m.s-1)
Faktor c2 boga harga 89.88 PJ/kg = 21.48 Mt TNT pér kg = 149.3 pj/u = 931.5 Mev/u.
Lamun énergi anu dimaksud dina persamaan di luhur nyaéta énergi cicing, mangka massa anu patali nyaéta massa cicing ogé atawa massa invarian.
Sajarah sarta konsékuensina[édit | sunting sumber]
Albert Einstein nurunkeun rumus ieu dumasar kana pengimeutan manéhna dina taun 1905 kana lampah obyék anu usik kalawan laju nu ngadeukeutan laju cahaya. Kacindekan kawéntar anu dijieun hasil tina pangameutan ieu téh yén massa hiji barang sabenerna nyaéta hiji ukuran tina kandungan énergi barang kasebut. Sabalikna, persamaan anu dimaksud nandakeun yén kabéh énergi anu aya dina sistem katutup mangaruhan massa cicing dina sistem éta.
Nurutkeun persamaan ieu, jumlah énergi maksimum anu "bisa dibeunangkeun" tina hiji obyék pikeun ngalakonan gawé aktif nyaéta massa obyék dikalikeun kuadrat tina laju cahaya.
Rumus ieu ogé dipaké pikeun ngukur badagna énergi anu dihasilkeun dina réaksi nuklir. Parobahan massa isotop saméméh sarta saenggeus réaksi nuklir diitung. Di mana jumlah massa anu leungit saenggeus réaksi nuklir (Am) dikalikeun jeung kuadrat laju cahaya, hasilna sarua jeung énergi anu dileupaskeun dina réaksi nuklir kasebut.
Tempo ogé[édit | sunting sumber]
Rujukan[édit | sunting sumber]
- Bodanis, David (2001). E=mc²: A Biography of the World's Most Famous Equation, Berkley Trade. ISBN 0-425-18164-2.
- Tipler, Paul; Llewellyn, Ralph (2002). Modern Physics (4th ed.), W. H. Freeman. ISBN 0-7167-4345-0.


text:
Géografi
Géografi ngarupakeun ulikan ngeunaan lokasi jeung variasi spatial boh dina fénoména fisik atawa manusana di Bumi. Kecap ieu diturunkeun tina kecap Basa Yunani gê ("Bumi") jeung graphein ("nulis" atawa "ngagambakeun").
Géografi ogé mangrupa judul rupa-rupa buku sajarah dina subjék ieu, di antarana Geographia kénging Klaudios Ptolemaios (abad ka-2).
Géografi leuwih lega batan kartografi, ulikan ngeunaan atlas. Teu ukur nalungtik naon baé nu aya di lebah mana di Bumi, tapi ogé naha bet aya di dinya jeung henteu di tempat séjén, sometimes referred to as "location in space". Ngulik naha alatan manusa atawa alami, sarta akibat bébédaan éta.
Élmu Régional[édit | sunting sumber]
Taun 1950-an pergerakan élmu régional tumuwuh, dipingpin ku Walter Isard pikeun nyadiakeun dasar nu leuwih kuantitatif jeung analitis pikeun pananya-pananya géografis, kontras jeung kacondongan program géografi tradisional nu leuwih kualitatif. Élmu régional comprises the body of knowledge in which the spatial dimension plays a fundamental role, such as ékonomi régional, manajemén sumberdaya, téori lokasi, tata kota jeung tata régional, angkutan jeung komunikasi, géografi manusa, sebaran populasi, ékologi landscape, jeung kualitas lingkungan.
Tumbu kaluar[édit | sunting sumber]
- PopulationData.net
- Ngamangpaatkeun Literatur pikeun Ngajar Géografi di Sakola. ERIC Digest.
- Ngajar Géografi di Sakola jeung Imah. ERIC Digest.
- Baku Eusi Géografi Nasional. ERIC Digest.


text:
Dopamin
Dopamin atawa dopamina nyaéta hiji neurotransmiter nu aya di rupa-rupa sato, boh vertebrata atawa invertebrata. Dina otak manusa, ieu fenetilamina téh ngaktifkeun lima tipeu reséptor dopamin — D1, D2, D3, D4, jeung D5, sarta varian-varianna. Dopamin dijieun dina sababaraha bagian otak, di antarana substantia nigra jeung aréa ventral tegmental[1]. Dopamin ogé neurohormon nu dileupaskeun ku hipotalamus, nu gunana pikeun ngurangan/megat dileupaskeunana prolaktin ti pituitari.
Dopamin bisa dipaké natambaan, pikeun ngaronjatkeun ketug jantung jeung tekenan getih. Ngan, kusabab dopamin mah teu bisa nembus pager getih-otak, dopamin nu diasupkueun salaku ubar moal bisa langsung mangaruhan sistim saraf puseur. Pikeun nambahan kadar dopamin dina otak nu boga kasakit Parkinson jeung distonia, misalna, L-DOPA (levodopa) nu pijadieun/prékursor dopamin bisa diasupkeun, sabab ieu ubar bisa ngaliwatan pager getih-otak.
Daptar eusi
Biokimia[édit | sunting sumber]
Ngaran jeung kulawarga[édit | sunting sumber]
Rumus kimia dopamin nyaéta C6H3(OH)2-CH2-CH2-NH2, kalawan ngaran kimia "4-(2-aminoétil)bénzéna-1,2-diol" nu diwancah "DA."
Salaku bagian ti kulawarga katékolamin, dopamin téh prékursor norépinéfrin (noradrénalin) sarta salajengna adrénalin (épinéfrin) dina jalur biosintésis ieu neurotransmiter.
Biosintésis[édit | sunting sumber]
Biosintésis dopamin lumangsung dina awak (utamana dina jaringan saraf jeung médula kelenjar adrénal), dimimitian ku hidroksilasi asam amino L-tirosin jadi L-DOPA maké énzim tirosin 3-monooksigénaseu (ogé katelah tirosin hidroksilaseu, dituturkeun ku dékarboksilasi L-DOPA ku dékarboksilaseu asam amino-L aromatik (nu mindeng disebut dopa dékarboksilaseu). Dina sababaraha neuron, dopamin lajeng diolah jadi norépinéfrin ku dopamin béta-hidroksilaseu.
Sanggeus sintésis, dina neuron dopamin dibulen jadi vésikel, nu salajengna dileupaskeun ka sinaps.
Rujukan[édit | sunting sumber]
- Dopamine (disalin 7 Agustus 2009)
- ↑ http://www.encyclopedia.com/doc/1O87-ventraltegmentalarea.html Rujukan pikeun VTA


text: 1Surat ti simkuring, Simon Petrus, rasul anu eukeur kumawula ka Isa Al Masih. Kahatur dulur-dulur, anu ku karana adil-Na Allah jeung Juru Salamet urang, Isa Al Masih, geus ngamilik banda anu mulya saperti simkuring, nya eta iman kapercayaan. 2Mugi-mugi aranjeun ginanjar rahmat rahayu, dumeh geus terang ka Allah jeung ka Gusti Jungjunan urang, Isa Al Masih. 3Ku kawasaning Allah nu agung, urang geus dipaparin sakur nu perlu geusan hirup kalawan ibadah, nya eta ku lantaran diwanohkeun ka Nu geus nyaur ka urang, malar kamulyaan jeung kakawasaan Anjeunna tumerap ka urang. 4Jangji-jangji Mantenna ka urang, anu agung tur luhur pangajina, geus tutas laksana. Ku kituna, â ku karana kudrat ilahi â aranjeun geus bisa ngejat tina pangaruh-pangaruh dunya anu ngaruksak. 5Ku sabab eta, aranjeun kudu ihtiar sakuat-kuatna: iman deudeul ku kanyaahan; kanyaahan deudeul ku pangarti; 6pangarti deudeul ku mawas diri; mawas diri deudeul ku kamantepan; 7kamantepan deudeul ku ibadah; ibadah deudeul ku midulur pada batur; midulur pada batur deudeul ku nyaah ka sakumna jalma. 8Upama sipat-sipat eta, geus kapimilik ku aranjeun. Tangtu wanoh ka Isa Al Masih, Gusti Jungjunan urang teh, baris beuki subur buah-buahna. 9Sabalikna, saha bae nu teu ngabogaan sipat-sipat anu kasebut tadi mah, eta teh poekkeun. Manehna poho, yen dirina geus dilubarkeun tina dosa-dosa nu baheula. 10Sabab eta, dulur-dulur kudu narekahan sakuat-kuatna, sangkan panyaur jeung pamilih Allah ka aranjeun teh ngajadi reugreug pageuh. Upama geus bisa kitu, pamohalan aranjeun tigedebug. 11Aranjeun baris dipaparin kalangsaran asup ka Karajaan anu langgeng kagungan Gusti jeung Juru Salamet urang, Isa Al Masih. 12Eta sababna, sanajan aranjeun geus tabah tur pengkuh madeg dina eta kayaktian, simkuring moal weleh-weleh ngelingan. 13Sapanjang make keneh ieu raga awak, ngageuing ka aranjeun teh pikeun simkuring mah jadi hiji kawajiban. 14Sabab simkuring geus terang ti Isa Al Masih, Gusti Jungjunan urang ku anjeun, yen ieu kurungan simkuring teh sakeudeung deui oge baris ruag. 15Nu matak ayeuna simkuring teh tarekah, sangkan hal ieu ku dulur-dulur tetep ditungkus jeroning kalbu, sanajan simkuringna geus teu aya. 16Dulur-dulur! Anu diwawarkeun ku simkuring teh lain dongeng jijieunan. Gusti Jungjunan urang, Isa Al Masih, anu baris rawuh deui teh memang mulya tanpa tanding. Simkuring sabatur-batur geus naringal sorangan kumaha kamulyaana-Na. 17Kasaksian pisan caraning Anjeunna nampi kahormatan jeung kamulyaan ti Allah Rama, anu leuwih ditetelakeun deui ku gentra ti Anu Maha Mulya, ungelna: âIeu Putra Kami! Kakasih Kami!â 18Eta gentra ti sawarga teh, sidik pisan kadenge ku simkuring jeung dua batur anu nyarengan Anjeunna, disalahsahiji puncak gunung anu suci. 19Sanggeus nyaksian eta, kayakinan simkuring sabatur-batur kana dawuhan Allah anu ditepikeun ku nabi-nabi teh, jadi beuki teguh. Ieu hal, perlu ku aranjeun diperhatikeun, lir neuteup cahaya palita anu nyaangan poekna peuting, ngadago cahaya bentang isuk anu moncorong jeroning ati, mapag datangna beurang. 20Jeung kudu diingetkeun: Moal aya hiji nubuwat dina Kitab anu bisa dibuka pihartieunana ku uteuk pangarti manusa sorangan. 21Sabab taya hiji nubuwat beubeunangan uteuk manusa. Nabi mah darma ngucapkeunana sarta ngucapkeunana ge salawasna kalawan pajenengan Allah; sabab kedalna teh, ku pangjurungna Ruh Allah.


text:
Basa
Nepi ka danget ayeuna aya sawatara tarékah manusa pikeun nyieun wates wangen nu disebut basa tina sawatara jihat, nya éta:
- hiji sistim keur ngawakilan banda, tindakan, gagasan jeung kaayaan.
- hiji alat nu dipaké keur nepikeun konsép riil maranéhannana kana pikiran manusa séjén
- hiji kesatuan sistim harti
- hiji kodeu nu digunakeun ku pakar linguistik keur ngabédakeun antara wangun jeung harti.
- hiji ucapan nu cocog jeung tata basa nu geus ditetepkeun (conto: kecap, kalimah, jeung séjén-séjénna.)
- hiji sistim ngecapkeun nu bakal dipikaharti ku masarakat linguistik.
Basa manusa mangrupakeun wangun nu patali jeung "basa". Élmu nu neuleuman basa disebut linguistik.
Netepkeun perbédaan utama antara basa manusa nu hiji jeung nu séjénna sering kacida. Chomsky (1986) ngabuktikeun yén sabagéan dialék Jérman ampir sawanda jeung basa Walanda tur teu pati béda sahingga henteu gampang pikeun dipikawanoh minangka basa séjén, hususna Jérman.
Aya sawatara basa artifisial (jijieunan) nu dipikawanoh, salasahijina nya éta bahasa Esperanto. Basa nu dijieun ku L. L. Zamenhof ieu téh nyaéta basa nu mangrupakeun campuran tina sababaraha unsur basa, hususna basa-basa Roman nu dicampurkeun jeung unsur-unsur Basa Slavia jeung basa-basa Éropa lianna, sarta dipaké pikeun ngagampangkeun diajarna basa marga lantaran tata basana nu basajan.
Basa artifisial séjénna nu mangrupakeun conlang (constructed language) diantarana nyaéta Basa Interlingua jeung Basa Lojban.
Sawatara pakar kabasaan, kayaning J.R.R. Tolkien, geus nyiptakeun basa rékaan, pikeun tujuan dina widang sastra. Salasahijina basa Quenya, nyaéta hiji wangun basa nu digunakeun ku kaom Elvish. Quenya mibanda abjad jeung istilah husus sarta bisa digunakeun ku manusa. Di sagédéngeun basa Quenya, ogé diciptakeun basa Klingon nu kungsi digunakeun dina film Star Trek.
Basa unggal jalma nu rinéka nyababkeun manusa narékahan pikeun nepikeun éta basa ku sagala rupa cara. Salasahijina ku cara ngagunakeun komputer pikeun narjamahkeun hiji basa ka basa séjénna. Perangkat kawas kieu téh biasa disebut Mesin Panarjamah.
Mesin Panarjamah mangrupa hal nu kalintang diarep-arepna ku para pakar komputer salila ieu. Mimitina mah maranéhna ngiker-ngiker, yén hal sarupa kitu téh bisa dilakonan kalawan babari. Tapi, tétéla karasa hésé dina prak-prakanna mah, nepi ka para pakar komputer téh ngarasa peunggas harepan. Sanajan kitu, kabéhdieunakeun, dina mangsa kiwari perangkat-perangkat panarjamah geus sumebar di pasaran, samalah sawaréhna mah aya nu dikomérsilkeun.


text:
Arménia
Républik Arménia atawa dikenal sabagé Arménia hungkul (Հայաստան, Hayastan, Հայք, Hayq), nyaéta nagara Éropa-Asia nu wewengkon daratna kacapit ku nagara lian. Nagara ieu tepung wates jeung Turki di kulon, Géorgia di kalér, Azerbaijan di wétan, jeung Iran sarta éksklave Nakhichevan (bogana Azerbaijan) di kidul. Arménia téh anggota ti Déwan Éropa jeung Pasarikatan Nagara-Nagara Merdéka ogé dina arabad jadi wewengkon ngaliwat jeung pameuntasan wewengkon wétan jeung kulon.
Daptar eusi
Étimologi[édit | sunting sumber]
Dina basa Arménia, nagara éta dinamian Hayq, jeung saterasna Hayastan, nu hartina taneuh ti urang-urang Haik, panambahan istilahna jadi nami Haik bagian ti rarangkén ‘-stan’ anu dina basa Pérsia hartina taneuh (land). Dumasar kana légenda, Haik téh katurunan ti Nabi Nuh nu mangrupakeun moyang ti sakabéh urang Arménia (dumasar kana tradisi Arménia kuna).
Haik nyicing dina sukuna Gunung Ararat[rujukan?], jeung ninggalan Arménia pikeun nulungan diwangunna Munara Babel, wanci manéhna mulih, manéhna diéléhan ku Bel, Raja Babilonia (sababaraha panalungtik nganggap manéhna diéléhan ku Nimrod dina kaping 11 Agustus 2492 SM deukeut dano Van, di kidul Arménia kuna (ayeuna kaasup wewengkon Turki).
Hayq téh nami nu diberéan ka Arménia ku nagara-nagara lian nu ngurilingan manéhna. Nami ieu dibantun ti séké pangkuatna anu nyicingan wewengkon Arménia kuna, jeung ngawastaan manéhna ‘’Armens’’. Tradisionalna nami ieu diturunan ti Armenak atawa Aram (katurunan Haik). Dumasar kana panalungtikan nu dilaksanakeun ti sisi Yahudi jeung Kristen, nami ‘Armenia’ dicandak ti Har-Minni nu hartina Gunung Minni (atawa Mannai). Panjelasan nu dicandak ti wanci pra-Kristen nganggap Nairi, nu hartina taneuh nu dikucuran ku walungan-walungan, téh nami kuno anu dibéré pikeun wewengkon pagunungan nu aya di nagara éta jeung nami ieu digunaan ku bangsa Assyria kira-kira taun 1200 SM; tapi Naskah Behistun nu aya di Iran jeung dilansiran asalna ti taun 521 SM nulisan Arménia.
Sajarah[édit | sunting sumber]
Arménia geus dicicingan ku manusa ti jaman prasajarah. Arménia téh wewengkon kakaisaran nu loba budayana nepi ka ahir abad 1, jeung wewengkonna ngampar ti Laut Hideung nepi ka Laut Kaspia sarta Laut Meditérania dina jaman pamaréntahan Tigranés Ageung. Tapi lokasi stratégis Arménia nu aya di antara dua banua geus jadi magnét ka loloba panjajah, kaasup bangsa Assyria, Pérsia, Yunani, Romawi, Bizantium, Mongol, Arab, Turki Ottoman, jeung Mongolia. Dina 301 M, Arménia jadi nagara kahiji di dunya nu ngakuan Agama Kristen sabagé agama resmi nagara.
Dina taun 1813 jeung 1828, Arménia modérn (diwangun ti Érivan jeung Karabakh nu masih mangrupa wewengkon kasultanan Pérsia) dijadikeun salah sahiji wewengkon Kakaisaran Rusia pikeun samentara. Ayana Révolusi Bolshévik di Pétrograd ngabisaan Arménia jadi républik merdéka dina waktos nu singket, teras jadi bagian ti Uni Soviét deui. Wewengkon Arménia anu diparéntahan ku Uni Soviét teras digabungkeun jeung wewengkon Géorgia jeung Azerbaijan jadi Républik Sosialis Soviét Transkaukasus dina taun 1922 jeung 1936. Teras dina taun 1936 nepi ka 1991, Arménia jadi wewengkon sorangan salaku Arménia SSR sanajan masih bagian ti Uni Soviét.
Arménia masih boga konflik jeung Azerbaijan ngeunaan Nagorno-Karabakh. Ceuk Armenia, Nagorno-Karabakh jadi bagian ti Azerbaijan lantaran kalakua Stalin nu ngasupkeun wewengkon éta jadi bagian ti Soviét Azerbaijan. Konflik militér antara Arménia jeung Azerbaijan dimimitian dina taun 1988, jeung perang muncak waktos kadua nagara merdéka ti Uni Soviét taun 1991. Dina bulan Méi 1994, waktos gencatan sanjata, angkatan perang Arménia bisa nyokot heunteu ngan Nagorno-Karabakh tapi wewengkon séjénna ogé nu dipapaséaan jeung Azerbaijan jeung dibéjaan sabagé hakna.
Politik[édit | sunting sumber]
Pamaréntah Arménia netepkeun ngawangun démokrasi parleménter ala kulon salaku dasar ti rupa pamaréntahanna. Rék naon ogé, panempo internasioal geus narosan kaadilan ti pamilihan parlemén jeng présidén Arménia jeung réferéndum konstitusionalna ti 1995, ngomongkeun défisiénsi pamungutan sora, kirangna kokoperasi ku komisi pamilihan, jeung pangurusan daptar pamilihan jeung lokasi pamungutan. Sanajan lolobaanna Arménia katelah meujeuhna salah sahiji nagara anu leuwih pro-démokratik dina CIS (Commonwealth of Independent States).
Parlemén tunggal (atawa Majelis Nasional) diatur ku hiji koalisi tina tilu partai politik: partai konsérvatif Républik, Fédérasi Revolusionér Arménia, jeung partai Nagara Hukum. Oposisi utamina diwangun ku sababawaha partai alit anu gabung dina Blok Kaadilan.
Urang Arménia raloba nyoraan pikeun merdéka dina réferéndum dina Séptémber 1991. Levon Ter-Petrossian jadi présidén nepi ka Januari 1998, wanci démonstrasi umum ngalawan pamaréntahan manéhna nu teterusan otoritér jeung kawijakan doméstik jeung luarna maksa manéhna mundur. Dina taun 1999, salaku Perdana Menteri Vazgen Sargsian, Juru Omonf Parlemén Karen Demirchian, jeung 6 pajabat lian ditelasan dina panarajangan di Majelis Nasional, nagara ngalaman politik anu heunteu stabil dina hiji wanci. Présidén Robert Kocharian ngurangan karusuhan, jeung ayeuna maréntah jeung didukung ku koalisi parlemén.
Propinsi[édit | sunting sumber]
Arménia dibagi kana 11 propinsi (marz):
- Propinsi Aragatsotn (Արագածոտնի մարզ)
- Propinsi Ararat (Արարատի մարզ)
- Propinsi Armavir (Արմավիրի մարզ)
- Propinsi Gegharkunik (Գեղարքունիքի մարզ)
- Propinsi Kotayk (Կոտայքի մարզ)
- Propinsi Lori (Լոռու մարզ)
- Propinsi Shirak (Շիրակի մարզ)
- Propinsi Syunik (Սյունիքի մարզ)
- Propinsi Tavush (Տավուշի մարզ)
- Propinsi Vayots Dzor (Վայոց Ձորի մարզ)
- Yérévan (Երևան)
Basa[édit | sunting sumber]
Lalobaannana basa Arménia (92%) basa Rusia (8%).
Géografi[édit | sunting sumber]
Arménia téh nagara kakurung (teu boga wewengkon laut) dina Kaukasus kidul. Lokasina antara Laut Hideung jeung Laut Kaspia. Arménia tepung wates jeung Géorgia di kalér, Azerbaijan di wétan, Iran di kidul, jeung Turki di kulon. Géografisna aya di Asia Kulon, politis jeung budayana, Arménia miripan ka Éropa.[rujukan?] Arménia luasna kirang leuwih 30.000 km2.
Rujukan[édit | sunting sumber]
- ↑ The Constitution of the Republic of Armenia, Article 12.
- ↑ Asatryan, Garnik; Arakelova, Victoria (Yerevan 2002). The Ethnic Minorities in Armenia. Part of the OSCE
- ↑ The Constitution of the Republic of Armenia, Article 55.
- ↑ "The World Fact Book – Armenia". Central Intelligence Agency. Diakses pada 17 Juli 2010.
- ↑ Հայաստանի Հանրապետության Ազգային վիճակագրության ծառայություն: Հայաստանի Հանրապետության մշտական բնակչության թվաքանակը 2014 թվականի հուլիսի 1-ի դրությամբ — ստուգվում: 1.8.2014
- ↑ a b c d "Armenia". International Monetary Fund. Diakses pada 12 April 2010.
- ↑ "Distribution of family income – Gini index". The World Factbook. CIA. Diakses pada 1 Séptémber 2009.
- ↑ "Human Development Report 2010". United Nations. 29 Oktober 2010. Diakses pada 5 Nopémber 2010.
Tempo ogé[édit | sunting sumber]
Tumbu luar[édit | sunting sumber]
Tingali ogé Arménia di Wikivoyage
- (en) Situs Kaprésidénan
- (en) ArmeniaDiaspora.com
- (en) Armeniapedia
- (en) Armenica.org
- (en) ArmenianHouse.org
Abovyan · Achajur · Agarak · Aghavnatun · Akhtala · Akhuryan · Aknalich · Akunk · Alapars · Alaverdi · Aparan · Aqori · Aralez · Ararat · Aratashen · Arevashogh · Arevik · Arevshat · Argavand (2) · Arinj · Armavir · Arshaluys · Artashat · Arteni · Artik · Artsvaberd · Artsvanist · Artsvashen · Arzakan · Arzni · Ashotsk · Ashtarak · Astghadzor · Avshar · Aygavan · Aygedzor · Aygehovit · Aygestan · Aygezard · Ayrum · Azatan · Azatavan · Berd · Bjni · Byureghavan · Chambarak · Charentsavan · Dastakert · Dilijan · Dzoragyukh (3) · Echmiadzin · Gandzakar · Gavar · Geghanist (2) · Geghashen · Geghhovit · Ghukasavan · Gladzor · Goravan · Goris · Gyulagarak · Gyumri · Haghpat · Hats'ik (2) · Hayt'agh · Hoktember · Hovtashat · Hrazdan · Ijevan · Janfida · Jermuk · Jrarat (3) · Jrashen · Jrvesh · Kaghsi · Kaghtsrashen · Kajaran · Kamaris · Kanakeravan · Kapan · Karakert · Karchaghbyur · Karmirgyukh · Kasakh · Kavchut · Khoronk · Koghbi · Kuchuma · Lanjaghbyur · Lchashen · Lernamerdz · Lernanist · Lichk · Lukashin · Lusarat · Malishka · Maralik · Margahovit · Marmarashen · Martuni · Masis · Meghradzor · Meghri · Merdzavan · Mets Masrik · Metsavan · Mkhchyan · Mrgashat · Mrgavet · Musaler · Myasnikyan · Nalbandyan · Nerk'in Getashen · Nor Geghi · Nor Hachn · Nor Khaberd · Nor Kyanq (3) · Norakert · Norapat · Norashen · Noratus · Noyemberyan · Odzun · Ohanavan · Oshakan · Parakar · Pemzashen · Pokr Vedi · Proshyan · Pshatavan · Qanaqer-Zeytun · Samaghar · Sanahin · Sarnaghbyur · Sarukhan · Satala · Sevan · Shamlugh · Shinuhayr · Shnogh · Sisian · Solak · Stepanavan · Surenavan · Tairov · Talin · Taperakan · Tashir · Tatev · Tazagyukh (5) · Tegh · Tsakhkadzor · Tsakqar · Tsovagyugh · Tsovak · Tumanyan · Udjan · Urtsadzor · Vaghashen · Vanadzor · Vanashen · Vardadzor · Vardenik · Vardenis · Vayk · Vedi · Verin Artashat · Verishen · Voskehat · Vosketap · Voskevaz · Vostan · Yeghegnadzor · Yeghvard · Yeranus · Yerevan · Zolakar · Zovuni · Zvartnots
Biara Haghpat jeung Sanahin · Biara Geghard jeung Lebak Azat Luhur · Katerdal jeung Garéja Echmiatsin (Saint Hripsime, Saint Gayane, Shoghakat) jeung Situs Arkéologi Zvartnots
Dina prosés:
Situs arkéologi kota Dvin · Basilika jeung situs arkéologi Yererouk · Biara Noravank jeung Lebak Amaghou luhur · Biara Tatev jeung Tatevi Anapat jeung wewengkon sakurilingeun Lebak Vorotan
Apganistan · Arab Saudi · Arménia1 · Azerbaijan1 · Bahrain · Bangladésh · Butan · Brunéi · Cina · Géorgia1 · India · Indonésia · Irak · Iran · Israél · Jepang · Kamboja · Kazakhstan3 · Kirgizstan · Koréa Kalér · Koréa Kidul · Kuwait · Laos · Libanon · Maladéwa · Malaysia · Mesir3 · Mongolia · Myanmar · Nepal · Oman · Pakistan · Pilipina · Qatar · Rusia3 · Singapura · Siprus1 · Sri Lanka · Suriah · Tajikistan · Thailand · Timor Lésté2 · Turki3 · Turkménistan · Uni Émirat Arab · Uzbékistan · Viétnam · Yaman · Yordania
Albania · Andorra · Arménia1 · Austria · Azerbaijan1 · Bélarus · Bélgia · Bosnia jeung Hérzégovina · Britania Raya (Inggris, Irlandia Kalér, Skotlandia, Wales) · Bulgaria · Céko · Dénmark · Éstonia · Finlandia · Géorgia1 · Hungaria · Irlandia · Islandia · Italia · Jérman · Kazakhstan2 · Kroasia · Latvia · Liechtenstéin · Lithuania · Luksemburg · Makédonia · Malta · Moldova · Monako · Monténégro · Norwégia · Perancis · Polandia · Portugal · Romania · Rusia2 · San Marino · Sérbia · Siprus1 · Slovakia · Slovénia · Spanyol · Suis · Swédia · Turki2 · Ukraina · Vatikan · Walanda · Yunani
ADB · BSEC · CE · CIS · CSTO · EAPC · EBRD · ECE · EAEC · ESCAP · FAO · IAEA · IBRD · ICAO · ICFTU · ICRM · IDA · IFAD · IFC · IFRCS · ILO · IMF · Interpol · IOC · IOM · ISO · ITU · LF · NACC · NAM · OPCW · OSCE · PACE · PBB · PFP · UNCTAD · UNESCO · UNIDO · UPU · UNWTO · WHO · WIPO · WMO · WNO · WTO ·
Arménia · Azerbaijan · Bélarus · Kazakhstan · Kirgizstan · Moldova · Rusia · Tajikistan · Uzbékistan
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.
Citakan:National personifications
- Pages using duplicate arguments in template calls
- Nagara anggota Déwan Éropa
- Anggota WTO
- Arménia
- Nagara di Asia Kulon
- Nagara di Éropa
- Nagara dwibuana
- Wewengkon nu maké basa Rusia
- Kaukasus
- Asia Kulon
- Nagara Wétan Deukeut
- Nagara nu dilingkung
- Républik
- Nu ngadeg taun 1991
- Anggota CIS
- Anggota Pasarikatan Bangsa-Bangsa


text:
Jampe sareng Watak + Wirid Hari Kelahiran (Wewedalan Jalmi)
Jampe-jampe
· Jampe Asihan
Asihan aing siruncang kunang, diruncang sariring datang, dikukut sarinding mangku, pangirut isun ku awaking …. Bin …..
· Jampe Pamulang Pamake Batur
Papag sanggul tihulueun, papag sungsang ti tunjangeun, papapag papulang-pulang, mulih kajati mulang kaasal
· Jampe Nguseup
Jeujeur sanggal tali cacing beungbeurat timbul, ieu tampanan pangirim aing, katepi kusia sanggut, teu katepi balikan deui. Anu merul tiparung, anu liar tibantar, peureut danta peureut danti, pureut ku sri puasih, asih ku useup aing
· Jampe Kajayaan Cai
Bayu kukus bayu nungku, bayu herang kajayaan, jaya aing jaya cai, jaya aing batan cai
Wewedalan sareng Wiridna
1) Jumaah (cai):
Rendah sok ngalaipkeun diri, imah nyanghareup wetan, dina gering dzikir jeung Sholawat Nabi, wiridna YA KHAFIDH YA MUGHNIY 600 X (Nabi Muhammad SAW)
2) Sabtu (bumi):
Reug-reug, imah nyanghareup ka Kaler, dina gering balur ku bawang bodas, wiridna YA FATAHU YA ROZAKU 900 X (Nabi Musa)
3) Ahad (mega):
Sok mere penerangan, berehan, imah nyanghareup ka Wetan, dina gering ubarna daun cabe make minyak seungit, wiridna YAHAYYU YA KOYYUM 500 X (Nabi Adam)
4) Senen (kembang):
Loba anu asih, imah nyanghareup ka Kaler atau Kulon, dina gering ubarna daun turi beureum + kayu manis + papagan asem dirieus dibalurkeun, wiridna YA ROHMAN YA ROHIM 400 X (Nabi Ibrahim)
5) Salasa (seuneu):
Gede ambek, berehan, imah nyanghareup Kaler, dina gering ubarna bawang bodas balurkeun, wiridna YA MALIKUL KUDDUS 300 X (Nabi Yunus)
6) Rebo (daun):
Rendah hate, akur jeung babaturan, rumah nyanghareup ka Kaler atau Kulon, dina gering ubarna dibalur minyak kalapa hejo, wiridna YA KATSIRU YA MUNTAHA 700 X (Nabi Nuh)


text:
Béréndélan pamaké nu getol
Ieu béréndélan kontributor anu geus ngoprék 30 poé panungtung.
Anda melihat versi tembolok halaman ini, yang mungkin sudah berumur 2 poé, 7 jam, 55 menit jeung 51 detik.
- A.R Dipusparaga (Obrolan | kontribusi) (kuncén) [46 éditan salila 30 poé panungtung]
- AffeL (Obrolan | kontribusi) [2 éditan salila 30 poé panungtung]
- Akuindo (Obrolan | kontribusi) [1 éditan salila 30 poé panungtung]
- Antemister (Obrolan | kontribusi) [1 éditan salila 30 poé panungtung]
- Asep Uloh (Obrolan | kontribusi) [1 éditan salila 30 poé panungtung]
- BP48Fadhillah (Obrolan | kontribusi) [19 éditan salila 30 poé panungtung]
- Bibi Saint-Pol (Obrolan | kontribusi) [1 éditan salila 30 poé panungtung]
- Claus Ableiter (Obrolan | kontribusi) [1 éditan salila 30 poé panungtung]
- Conquistador (Obrolan | kontribusi) [1 éditan salila 30 poé panungtung]
- D'SpecialOne (Obrolan | kontribusi) (kuncén) [3 éditan salila 30 poé panungtung]
- Denniss (Obrolan | kontribusi) [1 éditan salila 30 poé panungtung]
- Dewinda Asih Nastiti (Obrolan | kontribusi) [1 éditan salila 30 poé panungtung]
- Etiennekd (Obrolan | kontribusi) [1 éditan salila 30 poé panungtung]
- Hafizh Irsyad (Obrolan | kontribusi) [1 éditan salila 30 poé panungtung]
- Holger1959 (Obrolan | kontribusi) [1 éditan salila 30 poé panungtung]
- INeverCry (Obrolan | kontribusi) [1 éditan salila 30 poé panungtung]
- Ilham.nurwansah (Obrolan | kontribusi) (kuncén) [198 éditan salila 30 poé panungtung]
- Imam Khairul Annas (Obrolan | kontribusi) [1 éditan salila 30 poé panungtung]
- Jackmcbarn (Obrolan | kontribusi) [1 éditan salila 30 poé panungtung]
- Jerzyjan1 (Obrolan | kontribusi) [1 éditan salila 30 poé panungtung]
- Jfblanc (Obrolan | kontribusi) [1 éditan salila 30 poé panungtung]
- Lomita (Obrolan | kontribusi) [1 éditan salila 30 poé panungtung]
- Maston asmareja (Obrolan | kontribusi) [4 éditan salila 30 poé panungtung]
- MediaWiki message delivery (Obrolan | kontribusi) (bot) [3 éditan salila 30 poé panungtung]
- Medium69 (Obrolan | kontribusi) [6 éditan salila 30 poé panungtung]
- Moeng (Obrolan | kontribusi) [4 éditan salila 30 poé panungtung]
- Mssetiadi (Obrolan | kontribusi) (kuncén) [239 éditan salila 30 poé panungtung]
- Muhammad Ryo Arbani (Obrolan | kontribusi) [1 éditan salila 30 poé panungtung]
- Naval Scene (Obrolan | kontribusi) [1 éditan salila 30 poé panungtung]
- R.Tirtawijaya (Obrolan | kontribusi) [3 éditan salila 30 poé panungtung]
- Rakhmanhakim (Obrolan | kontribusi) [57 éditan salila 30 poé panungtung]
- Rana Amani (Obrolan | kontribusi) [9 éditan salila 30 poé panungtung]
- Relly Komaruzaman (Obrolan | kontribusi) [1 éditan salila 30 poé panungtung]
- Riza Abdul Aziz (Obrolan | kontribusi) [3 éditan salila 30 poé panungtung]
- Robby Saepuloh (Obrolan | kontribusi) [1 éditan salila 30 poé panungtung]
- SU26Ilham (Obrolan | kontribusi) [4 éditan salila 30 poé panungtung]
- Sersan Mayor Kururu (Obrolan | kontribusi) (kuncén) [14 éditan salila 30 poé panungtung]
- Tio Otong (Obrolan | kontribusi) [1 éditan salila 30 poé panungtung]
- Tsuchiya Hikaru (Obrolan | kontribusi) [1 éditan salila 30 poé panungtung]
- Xqbot (Obrolan | kontribusi) [9 éditan salila 30 poé panungtung]
- YATATATITUT (Obrolan | kontribusi) [1 éditan salila 30 poé panungtung]
- AHToH пaTpioT (Obrolan | kontribusi) [2 éditan salila 30 poé panungtung]


text:
Selulosa
Selulosa (C6H10O5)n nyaéta karbohidrat polimér polisakarida rantay panjang béta-glukosa. Selulosa ngawangun komponén struktural utama dina tutuwuhan nu teu bisa dicerna ku manusa.
Sajarah jeung larapan[édit | sunting sumber]
Selulosa mangrupakeun bahan ilahar na dinding sél tutuwuhan, munggaran kacatet taun 1838. Dina wujud ampir murni, selulosa alami ukur aya dina serat kapas; ari dina kalolobaan tutuwuhan mah pacampur jeung lignin sarta hémiselulosa. Selulosa mangrupakeun biomassa panglobana (Crawford, R. L. 1981. Lignin biodegradation and transformation, John Wiley and Sons, New York). Selulosa, hususna cotton linters, dipaké dina industri nitroselulosa, nu baheula dipaké pikeun mesiu tanpa haseup.
Sababaraha sasatoan, hususna ruminan (sato nu "ngamamah biak") jeung rinyuh, bisa nyerna selulosa ku ayana mikroorganisme simbiotik - tempo métanogén.
Selulosa diolah pikeun nyieun selofan jeung rayon, kabéhdieunakeun Modal, tékstil nu diturunkeun tina selulosa beechwood.
Selulosa ogé dipaké di laboratorium salaku substrat bentuk padet dina kromatografi lapis ipis.
Selulosa mangrupakeun bahan dasar utama kertas.
Kimia[édit | sunting sumber]
Monomér selulosa (béta-glukosa) ditumbukeun ngaliwatan beungkeut glikosida 1,4. Na mikrofibril, gugus-gugus hidroksidana ngawangun beungkeut hidrogén antara hiji jeung nu lianna, sahingga rantayna pageuh. Kakuatan ieu penting pikeun pinding sél, nu nganyam matriks karbohidrat, sahingga tutuwuganana heuras.
Dina bahan selulosa, bagian nu teu leyur na natrium hidroksida (NaOH) 17.5% nu hawana 20 °C disebut Selulosa Alfa, nu mangrupakeun selulosa nu sabenerna; bagian nu leyur lajeng ngendap nalika diasamkeun disebutna Selulosa Béta, sedengkeun bagian nu leyur tapi teu ngendap disebut Selulosa Gama.


text:
Low-pass filter
Low pass filter (LPF) idéal nyaéta filter nu mibanda fungsi transfer atawa réspon frékuénsi:
HLPF
Amplitudo jeung fase HLPF digambarkeun saperti di handap ieu:
LPF idéal ngaliwatkeun sakabéh komponén sinyal asupan nu frékuénsi radianna di sahandapeun tanpa distorsi; disebut frékuénsi pamotong (cutoff frequency). Sakabéh komponén sinyal saluhureun ditolak.
Réspon impuls tina LPF[édit | sunting sumber]
Réspon impuls tina LPF idéal bisa kapanggih ku cara nerapkeun kabalikan transformasi Fourier kana persamaan nu aya di luhur, sarta ngahasilkeun:
- hLPF
Gambaran respon impuls tina LPF bisa ditingali saperti kieu:
Baca ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Kunrei-shiki
Kunrei-shiki (訓令式? sistim susunan-kabinet) nyaeta sistim romanisasi, contona sistim keur transkripsi Basa Jepang kana alpabet Romawi. Ngaran nu diumumkeun Kunreisiki make Kunrei-shiki sorangan.
Kunrei-shiki kadangkala disebut sistim Monbushō dina Basa Inggris, sabab diajarkeun di kurikulum sakola dasar dumasar kasaluyuan ti Monbushō (Kementerian Pendidikan Jepang). Kunrei-shiki ngarujuk kana ISO 3602, nu geus disatujuan ku ISO.
Kunrei-shiki dumasar kana susunan pangheubeulna nyaeta sistim Nihon-shiki (Nipponsiki), dimodifikasi keur Basa Jepang standar. Contona, kecap かなづかい, diromanisasi jadi kanadukai dina Nihon-shiki, diucapkeun kanazukai dina Basa Jepang modern tur dieja dina Kunrei-shiki.
Status hukum[édit | sunting sumber]
Sistim ieu asalna diembarkeun salaku Japanese Cabinet Order No.3 dina 21 September, 1937. Tapi sanggeus digulingkeun ku SCAP salila Pagawean di Jepang, pamarentah Jepang nyabut jeung ngaganti ku Japanese Cabinet Order No.1 dina 29 December, 1954. Parentah ieu keur make kunrei-shiki dina "tulisan Jepang nu ilahar," nu nyarankeun yen romanisasi Hepburn sederhana kudu dipake dina hubungan internasional sarta perlu keur nuturkeun nu geus aya samemehna. (Japanese text)
Kunrei-shiki geus dibakukeun, sarua jeung Nihon-shiki, dina ISO 3602:1989. Dokumentasi--Romanisasi Basa Jepang (skrip kana) ku ISO. Ieu oge direkomendasikeun ku American National Standards Institute (ANSI) sanggeus ngasupkeun kana standar, ANSI Z39.11-1972 American National Standard System keur Romanisasi Basa Jepang (Modifikasi Hepburn), dina taun 1994.
Pamakean[édit | sunting sumber]
Salain ti keur kaperluan resmi, Kunrei-shiki teu ilahar ditarima di jero atawa luar Jepang. Pamarentah ilaharna make Hepburn keur romanisasi ngaran Jepang jeung watesan di konteks Basa Inggris, saperti sababaraha basa husus dina paspor jeung rambu jalan. Loba nagara, kaasup nagara di Anglosphere, neruskeun make Hepburn.
Sabab Kunrei-shiki dumasar kana fonologi Basa Jepang, pamake Basa Inggris kadang kala hese narima, utamana keur sababaraha kombinasi kana anyar saperti ティーム(チーム) team. Dina Hepburn, ieu dibedakeun ku beda sora jeung digambarkeun tīmu jeung chīmu, nu nembongkeun cara ngeja Basa Inggris nu leuwih jelas. Keur pamake Basa Jepang, sora ティ "t'i" jeung チ "ti" boga fonem nu sarua; duanana digambarkeun dina Kunrei-shiki t'îmu jeung tîmu. Apostrophe nandakeun "teu stabil, tapi dianggap sarua sora". Logika siga kieu matak ngabingungkeun nu teu ngarti sacara jentre kana phonology basa Jepang. Saterusna, Kunrei-shiki nujul kana matak bingung mun dipake keur ngaran tempat, upama Shinjuku (dina Hepburn) jadi Sinzyuku; dumasar kana alesan ieu, Kunrei-shiki teu pernah dipake sacara resmi keur ngaran jalan atawa stasion kareta.
Kiwari, pamaké utama Kunrei-shiki nyaéta urang Jepang (hususna di Jepang) sarta ahli basa anu diajar urang Jepang. Kauntungan utama Kunrei-shiki nyaéta yén leuwih alus bisa ngécéskeun tatabahasa Jepang, sawaktu Hepburn nyieun sawatara konjugasi nu katempona henteu teratur (tempo tabel beulah katuhu). Masalah Hepburn anu pang serius di konteks ieu téh yén dina ngarobah kecap gawé, anu henteu ngagambarkeun tina morfologi akar basa.
Kunrei-shiki spellings of kana[édit | sunting sumber]
Catetan:
- Karakter warna beureum geus teu dipake dina basana sorangan.
- Nalika he (へ) dipake salaku partikel ditulisna jadi e lain he (saperti dina Nipponsiki).
- Nalika ha (は) dipake salaku partikel ditulisna wa lain ha.
- Nalika wo (を) dipake salaku partikel ditulisna o lain wo.
- Hurup hirup nu ditembongekun ku circumflex, contona keur o panjang ditulis ô.
- Suku kata n (ん) ditulis n samemeh konsonan tapi salaku n' samemeh hurup hirup jeung y.
- Konsonan rengkep ditandaan ku dua konsonan dituturkeun ku sokuon, っ.
- Hurup mimiti dina kalimah, sarta keur sakabeh kecap barang ngagunakeun hurup gede.
- ISO 3602 mibanda wangunan nu heuras, tempo Nihon-shiki.


text: 1Ieu surat ti simkuring, Paulus, — abdina Isa Al Masih, anu ku Anjeunna diangkat jadi rasul teh, nya eta pikeun nguarkeun Injil Allah. 2Eta Injil ti baheula keneh geus dijangjikeun ku Allah, diserat dina Kitab Suci ku nabi-nabi-Na. 3Eusina, nyaturkeun hal ihwal Putra-Na tea, anu mungguhing jasmanina mah lahir ti turunan Daud. 4Tapi mungguhing rohani mah, Anjeunna teh Putra Allah nu kawasa, nya eta Isa Al Masih, Gusti Jungjunan urang. Hal ieu nyata, ku gugahna Anjeunna ti nu maraot. 5Anjeunna anu ngersakeun simkuring jeung batur-batur jadi rasul, nya eta pikeun mawa sagala bangsa, supaya palercaya jeung tigin ka pajenengana-Na. 6Aranjeun ge teu kaiwalkeun, milik Al Masih keneh nu pada-pada disaur, 7dumateng sakumna dulur-dulur, — anu beunang nyaur, beunang nyucikeun, tur anu diasih ku Allah — anu marukim di nagara Rum. Hatur salam ka sadayana, mugi-mugi aranjeun ginanjar kurnia ti Allah, Rama urang tea, jeung ti Isa Al Masih, Gusti Jungjunan urang. 8Ti payun simkuring matur puji sukur ka Gusti Allah demi Isa Al Masih, rehna nguping yen iman aranjeun geus kaceluk ka jauhna. 9Demi Allah anu ku simkuring disembah dibakti enggoning ngemban Injil ngeunaan Putra-Na, yen sajeroning neneda, hate mah teu weleh cumantel ka aranjeun. 10Dina paneda tara towong nya nyuhunkeun, mugi-mugi Anjeunna kersa marengkeun simkuring bisa patepung jeung aranjeun. 11Pohara hayangna nepungan aranjeun teh, bari hayang mawakeun pangdeudeul eusining batin; 12malakmandar, ku kitu teh, simkuring oge beuki pangger. Jadi, urang silih kuatkeun iman. 13Geus lila simkuring hayang nepungan teh, dulur-dulur! Simkuring hayang nyaho buah-buah rohani anu aya di antara aranjeun, nya kawas anu kaalaman di kalangan sejen nu sarua lain bangsa Yahudi. Tapi saban-saban, sok aya bae halanganana. 14Boh ka urang Yunani, boh ka nu lain, boh ka nu terpelajar, boh kanu henteu, simkuring teh kahutangan budi. 15Ku kituna ka aranjeun oge, anu marukim di Rum, simkuring teh mani kumejot hayang nguarkeun Injil. 16Simkuring moal rek era-era nguarkeun Injil teh, boh ka urang Yahudi, boh ka urang Yunani. Sabab Injil teh, pangawasa Allah pikeun nyalametkeun sing sakur anu percaya: Pikeun urang Yahudi mah pangheulana; geus kitu, kakara bangsa-bangsa sejenna. 17Dina Injil, nyata, yen Allah teh estu mikersa supaya manusa satia iman ka Mantenna, malar bisa diangken. Sabab ceuk Kitab Suci oge: ‘Jalma anu diangken ku Allah lantaran iman ka Mantenna, tinangtu dipaparin hirup.’ 18Ka jelema anu resep kana masiat jeung kadorakaan, anu ngidek-ngidek bebeneran ku kajahatan, bebendu Allah geus nompo ti sawarga. 19Sabab maranehna teh lain can nyaho kana hal-hal ka-Pangeranan, da ku Allah teh geus dibejaan. 20Kapan ti barang aya dunya oge, sipat-sipat Anjeunna, — sanajan teu bisa katenjo, upamana bae kakawasaana-Na anu langgeng — geus nyata tur tetela tina yasa dadamelana-Na, nepi ka maranehna teh taya pikeun ukal-ekol. 21Tapi sakitu maranehna nyaho, yen Allah teh aya; maranehna, keukeuh mungkiran Anjeunna; boro-boro daek muji nganuhunkeun kana padamelana-Na. Tangtu bae, ari kitu mah, sagala kalakuanana teh manjing kana sia-sia; hatena ge, beuki mintul jeung beuki poekkeun bae. 22Heug bae, maranehna dadaku pinter ge; padahal, maranehna teh, geus kabalinger. 23Kamulyaan Allah anu sipatna langgeng, diganti ku titironana-Na anu sipatna teu lana, nya eta arca jalma, arca manuk, jeung arca sato nu suku opat atawa anu ngarayap. 24Kulantaran maranehna geus teu malire ka Allah; jadi, ku Allah oge, maranehna teu dipalire; maranehna teh dilurkeun bae, kumaha karepna anu rarujit tea; malah mah, di antara maranehna teh nepi ka silih ngahinakeun dirina. 25Maranehna, nyokot bohong miceun kayaktian Allah. Tuluy maranehna nyembah ka mahluk dadamelan, lain ngabakti ka Anu midamelna. Padahal, anging Mantenna nu wajib disembah salalanggengna. Amin. 26Eta sababna, maranehna ku Allah diantep kaimpungan napsu teu jujur. Awewena ngalampahkeun sapatemon anu henteu munasabah; 27lalakina saruana, ngaleok kana birahi nu jorok, nya eta tepung sahwat jeung papada lalaki. Tangtu bae, pikeun maranehna, aya balukarna; temahna malindes ka diri, upah tina getering birahi nu rujit. 28Leuwih goreng deui, maranehna geus ngarasa teu perlu ngendahkeun ka Allah, dumeh ngarasa gagah jeung pinter. Ku sabab eta, ku Allah oge, maranehna dilurkeun. Pipikiranana, jadi mahiwal; laku lampahna, 29pinuh ku napsu teu patut: Jejel ku kadorakaan, sarakah, licik, dengki, wani maehan, resep pasea, cidra, jail, 30resep ngupat, mitenah, ijid ka Allah, kurang ajar, adigung adiguna, pinter kana kagorengan, basangkal ka kolot, 31baid kana diajar, linca-linci, taya karunya, sarta taya hampura. 32Nyucudna pisan, sakitu nyaraho kana hukum Pangeran yen kalakuan-kalakuan kitu teh manjing kana hukum pati, tapi tonggoy bae dilalampahkeun. ku sabab maranehna sorangan kitu, mun aya nu kawas kitu deui teh, kacida panujueunana.


text:
Kategori: Cerpen Sunda | Diterbitkan pada: 28-11-2010 |
Carpon DHIPA GALUH PURBA
(Dimuat di TRIBUN JABAR, 27 November 2010)
GEUS puguh disarebutna ogé teu parok jeung leuwih ti malalurka kalakuan Sanca téh. Mangtaun-taun ngumbara di kota, ari kiwari milih mulang kandang tur ngababakan di lelewek Cigorowék. Keun perkara kebo mulih pakandangan mah, da pamuda saentraganna ogé henteu saeutik. Aya nu alatan di-PHK, usahana kacrut, atawa nu mémang hayang pindah pakasaban di lembur. Sanca ogé kawasna mah ukur hayang boga pacabakan di lembur, da puguh di kota téh ninggalkeun pagawéan anu geus sidik beubeunanganna kaitung nyugemakeun. Geus lain saurang dua urang nu nyebutkeun yén Sanca asup kana paribasa cul dogdog tinggal igel. Tapi, kadieunakeun mah ampir saréréa nyarebut teu éling, sédéng, mabok kucubung, jeung sabangsana.
Lembur nu keur meujeuhna tiis tingtrim téh ngadadak sahéng ku ayana rarancang Sanca nu malalurka téa. Kadus Ukar dinanaha ku warga, lantaran bet ngidinan Sanca pikeun ngadegkeun komplék kuburan di tengah lembur. Kapan taneuh keur makam mah geus disayagikeun di tempat nu rada anggang ti lembur! Na disogok sabaraha ku Si Sanca? Abong kéna ka barayana! Pokona mah rupa-rupa wé nu ngacacang téh. Malah nurutkeun Hansip Baron mah, Mang Bahro nepi ka awong-awongan bari ngabar-ngabar bedog. Untungna henteu ari dikeplaskeun mah, ukur samet diabar-abar wungkul.
“Harga taneuh déwék pasti bakal turun ari deukeut kuburan mah…”
“Lah… pangpangna mah keueung wé. Sok sieun aya nu cicirihilan tengah peuting… hihhh…”
Kitu diantarana wangkongan urang lembur, basa geus ngaliud di buruan balé désa. Ratusan urang minuhan buruan jeung rohangan balé désa, hayang ngadéngé dadaran Kadus Ukar ngeunaan rarancang Sanca.
“Kieu sabenerna mah…” derekdek baé Kadus Ukar ngadadarkeun niat Sanca pikeun ngadegkeun komplék pajaratan di lelewek Cigorowék. Saréréa ogé ngaranjug basa Kadus Ukar réngsé ngajéntrékeun. Nu mimitina napsu ngagugudug téh sakédét nétra kasilih ku rasa panasaran. Dina biantarana, Kadus Ukar nétélakeun yén kuburan anu rék diadegkeun ku Sanca mah lain tempat ngurebkeun layon. Dina taneuh warisan bapana Sanca téh, cenah mah Sanca rék nyieun komplék pamakaman anu dingaranan Pajaratan Cinta. Luyu jeung ngaranna, anu rék dikurebkeunna ogé lain layon, tur moal matak keueung pikeun nu borangan.
“Pajaratan Cinta?” Méh saréréa tingharuleng. Tina teu kaharti téa, ngondang rasa panasaran, anu antukna niat Sanca dianggap malalurka. Kilang kitu, karep Sanca geus taya nu nyisikudi deui. Diarantep wé bari sakapeng sok aya nu ngahaja nalingakeun naon rupa nu keur dipigawé ku Sanca.
Sanca téh mémang pituin urang Cigorowék. Digedékeunna Cigorowék. Tapi, saréngséna nuntaskeun sakola di bangku SMP, Sanca pindah ka kota sarta nuluykeun nyuprih élmu nepi ka paguron luhur. Kasebut hadé gogog, hadé tagog. Nu matak réa kaum wanoja nu manglebarkeun, lalaki sakitu kasépna tur geus nyangking gelar sarjana, kalah milih pakasaban jadi kuncén di Pajaratan Cinta. Padahal da saméméhna mah taya sari-sari rék ngalakukeun perkara nu dianggap teu parok jeung batur. Mimiti kasebut ngacona téh saprak mindeng pulang-anting ka Ciméndong. Méh saban minggu ngahajakeun mulang ka lembur, tuluy ngaléor ka Ciméndong. Tug nepi ka ahirna panceg patékadan pikeun bubuara di lembur, sarta rék ngadegkeun… Pajaratan Cinta.
“Yeuh, Cép Sanca, ari saukur rék jadi kuncén mah asa teu kudu sakola luhur atuh. Lebar pisan pagawéan di kota kalah ditinggalkeun…” kitu ceuk Ceu Imas, basa sakali mangsa manggihan Sanca nu keur nyieun gapura Pajaratan Cinta. Dina pikiran Ceu Imas mah tangtu baé nu ngaranna kuncén téh sigana disaruakeun jeung kuncén makam Ciramping, makam Hujung, makam Cakranagara, jeung sajabana.
“Saur saha kuncén teu kedah sakola luhur, Ceu? Justru kuncén téh kedah sakola nu langkung luhur batan perguruan tinggi. Teu gampil janten kuncén téh, Ceu…” kitu walon Sanca.
“Geuning Mang Ikin ogé tiasaeun jadi kuncén makam Cilanglung?” Ceu Imas malik nanya.
“His, urangna wé nu rupina tara ngabandungan Mang Ikin. Tangtos ngalap élmuing kuncén téh henteu babari. Margi nu namina kuncén mah henteu sagawayah, kedah tiasa nembus kapetengan. Kapan namina ogé juru kunci, anu hartosna kedah tiasa muka konci kapetengan, kedah nu tos weruh di semuna,”
“Oh… janten upami kitu mah kuncén téh henteu sagawayah nya…”
“Leres pisan, Ceu… mung hanjakal di urang mah henteu seueur kuncén nu leres-leres gaduh élmuna. Seuseueurna mah ukur mujawir nu ngaku-ngaku kuncén. Aranjeunna mung tiasa ngajajap nu badé jarah, kalayan teu uningaeun carana muka konci alam gaib. Paling ogé mung tiasaeun muka konci kotak amal…”
“Kumaha upami kuncén Pajaratan Cinta? Naha Cép Sanca tos tiasa nembus kapetengan?” tanyana deui.
“Abdi mah moal siga goong nabeuh manéh, Ceu. Mangga wé engké uningaan…’ kitu témbalna Sanca. Mémang geus papada nyaho, Sanca mah asa euweuh cupat adigung adiguna, jajauheun kana gedé hulu asa aing uyah kidul. Geus katelah soméah tara ngawilah-wilah, amis budi tara pipilih.
Teu kungsi sabulan ogé, Pajaratan Cinta téh geus réngsé diwangun. Puguh baé da lain dangong gedong sigrong. Ukur saung leutik nyungkelik di satengahing amparan jukut. Cub, ceb, rupaning tatangkalan dipelak, sumawona nu geus karuhan nangtung saméméhna mah henteu wani digunasika. Éstuning matak betah anu unggah, lénglang gumayang panyawang, tiis tingtrim lir diusapan widadara jeung widadari nu malih warni jadi angin.
Néng Susi anu munggaran nganjang ka Pajaratan Cinta téh. Lamun seug aya nu nganyahoankeun mah geus tangtu matak ibur deui baé. Lantaran, Néng Susi téh ngahaja datang ti kota pikeun ngajugjug Pajaratan Cinta. Untung wé dina wanci sareureuh kolot, kaayaan geus sararimpé. Barang anjog ka gapura Pajaratan Cinta, paroman Néng Susi ngadadak alum nguyung. Rét ka Sanca nu ngeluk tungkul, teu wanieun paadu teuteup jeung Néng Susi.
“Tangtos salira sumping ka dieu téh kagungan maksad anu utami…” kitu pokna Sanca dibarung sora nu peura.
“Leres pisan, Kang. Abdi ngahaja dongkap kadieu seja ngurebkeun rasa cinta ka… ka hiji pameget,” témbal Néng Susi semu asa-asa..
“Naha bet dikurebkeun sagala rupi, Néng?”
“Margi… kedah dikurebkeun,”
“Kahartos ari palih dinyana mah. Nanging, naha bet luluasan badé ngurebkeun éta rasa cinta?”
“Tangtos Kang Sanca uninga. Kiwari… abdi tos jatukrami. Tos salapan taun abdi nyorang rumah tanggi. Ku kituna, abdi alim ngagaduhan rasa cinta ka pameget sanés kajabi ka carogé abdi,” pokna bari ngalimba.
“Saé pisan pami kitu mah. Hayu urang kurebkeun ayeuna kénéh…” témbal Sanca bari ngaléngkah, muru ka handapeun tangkal samoja. Didinya geus aya lobang anyar ngali, lir ngahaja anu ditataharkeun keur ngurebkeun cinta Susi. Ukuranana kira-kira saméter pasagi, kalayan jerona aya kana satangtung awak Néng Susi.
“Lobang kanggo naon ieu téh, Kang Sanca?” tanya Néng Susi.
“Tangtos sanés kanggo ngubur salira. Nu kedah diruang didieu nyaéta poto-poto jalmi anu badé dilapurkeun tina manah salira, kalebet surat-surat cinta atanapi naon baé nu patali sareng anjeunna…”
Sakedapan Néng Susi ngahuleng ngaragameneng bari ngabagi teuteup ka Sanca jeung kana map warna konéng, anu eusina poto-poto jeung surat-surat cinta.
“Abot saleresna mah, Kang Sanca. Abot pisan…” teu kebat nyaritana, kasilih ku ngembengna cipanon, tur antukna teu katahan, ngaburial nyurucud maseuhan pipi Néng Susi.
“Kahartos pisan, Néng. Nanging leres pisan, kacinta salira téh kedah énggal-énggal dikurebkeun,”
“Mangga, Kang…. Hapunten sanés abdi téga… nanging kumaha atuh, papastén anu tumiba téh bet sulaya tina kereteg ciptaning ati…” pokna Néng Susi bari ngaléngkah ka tungtung lobang, sarta ngaleupaskeun map konéng tina réma-réma nu cipruk cipanon. Poto-poto jeung surat-surat cinta tingkalayang kana jero lobang. Teu talangké, Sanca langsung ngaruang lobang ku taneuh beureum. Luhureunana diteundeunan batu sagedé sirah, sarta ditulisan titi mangsa tur runtuyan kecap anu unina: Parantos Dikurebkeun Cinta Néng Susi di Pajaratan Cinta.
“Sing ihlas nya, Néng. Sok ayeuna mah geura mulih deui.” ukur kitu caritaan Sanca.
Atuh geus kitu mah, Néng Susi tuluy amitan, sarta ngajak sasalaman bari ngeupeulan amplop. Hanjakal amplopna mah ditampik ku Sanca. Geus kayid ti anggalna, Sanca moal narima naon baé paméréan ti sing saha baé nu nganjang ka Pajaratan Cinta.
Peuting isukna, aya Mang Jatma nu ngadeugdeug ka Pajaratan Cinta téh. Tujuanana sarupa jeung Néng Susi, nyatana rék ngurebkeun rasa cinta ka hiji wanoja, lantaran manéhna geus kawin ka Nyi Iroh.
Ti poé ka poé, nu arunggah ka Pajaratan Cinta téh mingkin kerep baé. Kaasup Kadus Ukar ogé ngahajakeun nganjang ka Pajaratan Cinta, basa keur meujeuhna paséa rongkah jeung pamajikanana. Cenah mah Kadus Ukar ogé hayang ngaleungitkeun rasa cinta ka pamajikanana, ngarah luas pikeun pepegatan. Dina enyana deuih, da teu lila ti harita, Kadus Ukar pepegatan jeung pamajikanana. Saterusna Kadus Ukar kabéjakeun hahadéan jeung Nyi Ocih, anu kakara sabulan ditalak ku salakina. Nyi Ocih ogé saméméh pepegatan téh kungsi unggah ka Pajaratan Cinta.
Béja ngeunaan Pajaratan Cinta beuki nerekab tug sumebar ka luareun Cigorowék. Ku kituna, urang kota ogé teu saeutik nu ngahajakeun ngadatangan Pajaratan Cinta seja ngurebkeun cinta. Malah kabéhdieunakeun mah lain baé nu rék ngurebkeun cinta, da geuning aya ogé nu ngadon jarah ka Pajaratan Cinta. Susuganan wé cenah bisa ngalap cinta nu geus dikurebkeun, ku cara meuting di Pajaratan Cinta. Ari Sanca mémang tara geureuhan. Pokona mah tamu urang mana baé, boh nu tujuanana rék ngurebkeun cinta atawa rék ngadon jarah, teu weléh dibagéakeun kalayan daréhdéh.
Teu wudu ku ayana pajaratan cinta téh mawa berekah ka masarakat sabudeureun. Ku riabna jalma nu pulang-anting, tangtu baé tukang ojég, tukang parkir, jeung tukang dagang jadi maréma saban mangsa. Nu asalna nganggap jalma gélo ka Sanca, antukna jadi milu aub néangan pakasaban anyar di satengahing ngaliudna jalma anu daratang ti suklakna ti siklukna.
Sawatara inohong ogé nungtutan ngadeugdeug ka Pajaratan Cinta. Puguh baé tujuanana rupa-rupa. Pajabat ti Disparbud Propinsi contona, rék nawaran bantuan dana keur ngamekarkeun lokasi Pajaratan Cinta sangkan jadi lokasi wisata. Lantaran, Disparbud boga sawangan yén Pajaratan Cinta téh kalintang poténsial pikeun jadi tempat wisata unggulan. “Sumangga didamel baé proposalna. Nanging upami artosna parantos cair, badé dipotong 60 persén kanggo biaya administrasi sareng sagala rupi,” kitu cenah basana téh. Tapi lain ogé Sanca ari kudu haripeut ku teuteureuyeun mah. Tong boroning kudu nyieun proposal, apan nu geus sidik rék ngamplopan ogé tacan kungsi aya nu ditampa.
“Hapunten sanés nampik pangasih. Nanging… abot tanggengwalerna upami abdi kedah nganggo artos rayat mah. Langkung saé disalurkeun baé ka para seniman anu teu tiasaeun ngadamel proposal.” Kitu walon Sanca ka pajabat ti Diparbud propinsi.
Peutingna, mangsa kaayaan keur meujeuhna simpé, anu nganjang ka Pajaratan Cinta téh Pa Ohim. Kaciri susulumputanna téh, sieuneun aya nu nganyahoankeun. Pangpangna mah urang Cigorowék tangtu bakal réa nu wanoh ka Pa Ohim da puguh beungeutna mindeng nonghol dina layar télévisi.
“Bagéa, wilujeng sumping, Pa Bupati…” siga sasari, Sanca teu weléh soméah ka sémah nu unggah ka Pajaratan Cinta.
“His, ulah tarik teuing nyebut bupatina, bisi kanyahoan ku urang lembur,” kitu pokna Pa Ohim.
“Oh, sumuhun, saé, hapunten atuh upami kitu mah. Mangga geura carioskeun pamaksadan Pa Bupati numawi kersa rurumpaheun sumping ka Pajaratan Cinta. Dupi… Pa Bupati téh badé pipirakan?” tanya Sanca.
“His, lain… lain rék pepegatan kuring mah. Kieu-kieu gé kuring mah lalaki satia. Batan kudu miceun pamajikan, mending kénéh nambahan…”
“Janten, cinta ka saha nu badé dikurebkeun didieu, Pa Bupati?”
“Kadé ulah geruh ka batur nya. Kuring mah hayang ngurebkeun rasa cinta ka rayat,” kitu témbal Pa Ohim teu kireum-kireum.
“Kutan? Naon margina Pa Bupati bet alim micinta rayat? Kapan Pa Bupati téh dipilih ku rayat, anu sakitu miharep usap-asih Pa Bupati dina enggoning ngaraharjakeun…” teu kebat nyaritana, kaburu ditémpas ku Pa Ohim.
“Lah, téori nu kararitu mah. Nu jelas, basa keur kampanye téh méakeun modal miliaran. Éta duit téh sawaréh mah meunang anjuk ngahutang ti mamana. Jadi, ari hutang mah apan kudu dibayar ceuk agama ogé, dosa hukumna lamun teu dibayar. Teu pati béda jeung modal, anu sarua kudu kagantian. Rugi ngaranana lamun usaha kalah méakeun modal bari teu ngahasilkeun nanaon,”
“Ké sakedap, Pa Bupati… dupi pamiangan nu utami pangna hoyong janten bupati téh naon? Badé usaha atanapi badé ngabdi ka nagri?”
“Lah, ari taeun téh sok api-api teu ngarti. Nya rék usaha atuh, ngarah beunghar. Rék naon deui lamun teu kitu mah? Jaman kiwari mah geus teu usum ngabdi-ngabdi sagala rupa. Nu penting duit, duit, duit… sagala urusan ogé lancar ku duit mah!”
“Numawi… di Pajaratan Cinta mah teu aya nu tiasa dipésér ku artos,”
“Maksudna?” Pa Ohim rada morongos.
“Upami leres Pa Bupati hoyong nyirnakeun rasa cinta ka rahayat, Pa Bupati kedah kersa ngalakonan saratna. Hapunten, saratna kedah dilakonan ku nyalira, teu tiasa muruhkeun atanapi digentosan ku artos,”
“Pokona mah naon baé saratna bakal dijalankeun! Nu penting mah kuring hayang mupus rasa cinta ka rayat, ngarah teu kararagok néangan keur ngagantian modal jeung mayar hutang.” témbal Pa Ohim kalayan tandes.
Geus karuhan kitu mah, Sanca ngajak Pa Ohim ka handapeun tangkal samoja. Di lebah dinya pisan reuteumna batu-batu sagedé hulu, minangka tanda geus dikurebkeunna cinta. Sajabana ti éta, di lebah dinya deuih réa anu ngadon meuting dina raraga ngalap cinta ti nu geus dikurebkeun. Méh sakabéh panon, manco ka Pa Ohim. Tapi taya nu kumawani cumarita sakemék-kemék acan, lantaran aya aturan yén sing saha baé nu jarah ka Pajaratan Cinta, dipahing loba nyarita
“Kumaha carana miceun cinta téh, Sanca?” tanya Pa Ohim.
“Pangapunten, Pa Bupati kedah ngalaanan sakur anggoan. Teras, bapa kedah tatih di handapeun ieu tangkal. Nanging upamina ngaraos cangkeul mah, Pa Bupati dikéngingkeun calik, tapi calikna teu kénging lami teuing,”
“Ké ké… maksudna kuring kudu buligir?”
“Sumuhun, teu kénging aya salambar kaén nu nutupan salira Pa Bupati. Éta saratna upami Pa Bupati badé ngurebkeun rasa cinta ka rayat,”
“Aduh, peundeul pisan ari nepi ka kieu mah. Sabaraha lila kudu buligir di dieu téh, Sanca?”
“Sakedap, mung lima dinten, lima wengi…”
“Atuh loba nu ningali meureun ari tibeurang? Kacipta teuing peundeulna…”
“Teu langkung. Upami badé bolay tangtos langkung saé. Nanging upamina badé maksa, nya kedah kitu saratna…”
“Bolay kumaha? Atuh bolay mah moal kapuluk deui modal urut nyalon téh. Kajeun lah rék dicumponan waé, pilakadar lima poé. Mémang satadina mah hayang rerencepan, matak kadieu tengah peuting ogé,”
“Pangapunten, kedah kitu saratna…”
“Tapi… ari barang dahar jeung udud mah meunang meureunan nya?”
“Kénging pisan, Pa Bupati. Nanging wayahna kedah ngagaleuh nyalira ka warungna,”
“Dibaju heula meureun, sabot ka warung mah nya?”
“Teu tiasa, Pa Bupati. Salami lima dinten, lima wengi, Pa Bupati teu kénging nganggo acuk salambar-lambar acan…”
“Haduh… beurat geuning… tapi ari kitu mah kumaha deui…”
“Kersa Pa Bupati ngajalankeun saratna?”
“Puguh wé!” témbalna tatag pisan.
Dina peuting harita kénéh ogé, Pa Ohim ngamimitian bulucun dina handapeun tangkal samoja. Puguh baé jadi bahan lalajoaneun nu pareng jarah ka Pajaratan Cinta. Malah nu teu niat jarah ogé ngahajakeun unggah ka Pajaratan Cinta, awahing ku hayang nyaksian ingkang bupati nuju buligir. Dina kaayaan réa nu ngarogrog, Pa Ohim teu bisa kukumaha, lantaran dipahing ngayakeun tindakan nanaon. Nepi ka aya nu motrét ku kaméra hapé ogé, teu wasa pikeun nyarék. Tapi lila-lila mah Pa Ohim geus henteu ngarasa wiring dilalajoanan tur jadi bahan geuhgeuyan téh. Kalah surungah-séréngéh tur jiga nu atoh. Nurutkeun katerangan Sanca, upama geus ngarasa atoh dilalajoanan ku balaréa dina kaayaan bulucun, hartina rasa cinta téh geus ampir sirna.
Taya halangan-harungan nanaon , éstuning lancar ritualna Pa Ohim salila lima poé, lima peuting téh. Kacida bungangangna haté Pa Ohim, lantaran geus taya deui rasa cinta nu ngancik dina dadana. Ceuk pikirna, kana tangtu ari geus kitu mah moal asa-asa méngkolkeun duit rayat kana rékening pribadi téh. Nepi ka poho amitan, Pa Ohim rurusuhan ninggalkeun Pajaratan Cinta dibarung rasa sugema.
Teu lila sanggeusna kadatangan Pa Ohim, Pajaratan Cinta ogé dideugdeug ku sawatara anggota DPR. Teu béda ritualna ogé, bubulucun handapeun tangkal samoja salila lima poé, lima peuting. Atuh lila-lila mah geus teu anéh deui ningali nu bulucun handapeun tangkal samoja di Pajaratan Cinta. Malah geus dianggap hal nu ilahar. Anu boga niat bulucun handapeun tangkal samoja, datangna geus henteu susulumputan tengah peuting. Rasa kaéra sigana geus dipangpengkeun ti anggalna mula. Nu keur jarah ka Pajaratan Cinta, mindeng nyaksian lalaki atawa awéwé bubulucun handapeun tangkal samoja bari surungah-séréngéh sorangan.
Mangpuluh rébu cinta, mangratus rébu cinta, atawa boa mangjuta cinta geus dikurebkeun di pajaratan cinta. Dangiang cinta ngalimpudan lembur Cigorowék. Urang Cigorowék kahieuman cinta. Nu silih pikacua ngadadak silih pikacinta. Geus tara kadéngé deui aya pacogrégan, da puguh papada jalma silih pikacinta. Kalintang béda jeung kaayaan di luareun Cigorowék. Mindeng pisan kabéjakeun rupaning kajadian nu matak muringkak bulu punduk, alatan geus sirna rasa cinta. Anak nandasa kolot sorangan, salaki ngarogahala pamajikan, dunungan ngagunasika badéga, silih cangkalak jeung papada manusa, kaasup réa para pamingpin nu teu miroséa rahayat. Bongan, kéhéd! Bongan rasa cinta kalah dikurebkeun di Pajaratan Cinta.
Hiji mangsa, basa langit keur meujeuhna angkeub, Néng Susi ngaronghéap dina belegbegna mongkléng. Srog, ka lawang Pajaratan Cinta.
“Kang Sanca… Kang Sanca… ” Najan sora Néng Susi halon, tapi éstuning matak ngabelentrang kana cepil Sanca.
“Néng… Néng Susi?! Dimana salira téh, Néng?” Sanca malik ngageroan.
“Di dieu, Kang Sanca, di payuneun akang…” témbal Néng Susi.
“Aéh, aéh… naha ieu panon siga nu lolong atuh, Néng. Hapunten akang…”
“Sanés lolong akang mah, tapi ngahaja ngalolongkeun karep,”
“Har… naha bet nyarios kitu, Néng?”
“Cinta, Kang! Cinta…” teu kebat nyaritana, kaselang ku nginghak. Cimata bedah, miheulaan pihujaneun nu geus mareded.
“Sok, tenangkeun heula, Néng… mangga leueut heula ieu cai…” ceuk Sanca bari ngasongkeun gelas nu dieusi cihérang.
“Cinta nu tos dikurebkeun téh geuning marakayangan… Kang! Beuki lami, langkung parna marakayangan …”
“Deudeuh teuing, Néng… rupina kedah disampurnakeun deui,”
“Teu kedah, Kang! Moal tiasa disampurnakeun pami dikurebkeunna di dieu mah,”
“Janten… badé dialihkeun pajaratanna?”
“Teu kedah. Di mamana ogé teu aya Pajaratan Cinta, iwal ti didieu. Deudeuh teuing Kang Sanca… deudeuh teuing…”
“Deudeuh teuing? Naon maksadna, Néng?”
“Teu kedah api-api, Kang Sanca. Lepat abdi ieu téh. Ku alatan abdi, akang dugi ka kadungsang-dungsang kikieuan. Alatan abdi pisan, akang dugi ka ngababakan muka Pajaratan Cinta. Leres pan, Kang?”
“Néng…”
“Teu kedah ngabohong, Kang Sanca. Pokona cinta abdi mémang badé dikurebkeun. Tapi dikurebkeunna di dieu… dina dada akang…” pokna Néng Susi bari ngarangkul Sanca. Kilat ngaburinyay, motrét Sanca jeung Néng Susi nu silih rangkul dibarung ngagedurna mangjuta cinta nu marakayangan.
Taya nu wasa ngedalkeun carita. Ukur ingetan nu ngalanglang ka mangsa nu kungsi kasorang duapuluh taun katukang. Lamun téa mah Hansip Baron nyaksian Sanca jeung Néng Susi peuting éta, tangtu wé Hansip Baron bakal surti kana kabiasaan Sanca salila ngokolakeun Pajaratan Cinta. Sabab, lain sakali dua kali Hansip Baron nangenan Sanca nu ngalénghoy ka lembur Ciméndong. Tuluy nangtung di tapelwates Désa Kertamandala. Di dinya pisan Cép Sanca sok ngajanteng bari mangpengkeun paneuteup ka lebah handap, ka hiji imah nu ditingker balong. Imah tempatna Néng Susi digedékeun, saméméh Néng Susi miang ka kota sabada ngaréngsékeun nyuprih pangarti di bangku SMP. Imah nu jadi saksi patepungna deui Sanca jeung Néng Susi, sanggeus paturay paanggang tineung salila duapuluh taun. Di imah éta kénéh, sawatara waktu kaliwat aya nu leuir silih kedalkeunna rasa cinta.
Hujan henteu cur baé. Peuting beuki jempling. Pajaratan Cinta dilimpudan simpé. Tapi tiis jempling teu bisa nyingraykeun lalangsé éling; kasimpé ogé teu bisa mépéndé haté nu béléké.***
Panjalu, Novémber 2010


text: 1Samemeh poe Paska dimimitian, Isa geus ngaraos yen Anjeunna tereh ngantunkeun alam dunya mulang ka kersa Rama-Na. Manah-Na ngait ka murid-murid-Na anu salawasna dipikaasih nepi ka tutug tugas-Na. 2Kacatur, dina waktu dahar peuting, Iblis sumanding ka Yudas Iskariot bin Simon, mere pokal pikeun ngahianat ka Isa. 3Isa ngaraos geus kapasrahan sagala rupana ti Ramana sarta uninga Anjeunna asal ti Allah sarta kudu mulang deui ka Allah. 4Tuluy Anjeunna ngadeg sarta muka jubah-Na; top, kana kaen panyeka; rap, dibeulitkeun kana angkeng-Na; 5cur, nyicikeun cai kana baskom; terus Anjeunna ngumbahan suku murid-murid-Na sakalian diseka dituuskeun ku kaen panyeka tea. 6Barang nepi ka giliran Petrus, manehna mihatur, “Jungjunan teh bade ngumbah suku abdi?” 7Isa ngawaler, “Moal kaharti ayeuna mah ku maneh naon sababna Kami migawe kieu, tapi engke ge kaharti.” 8Petrus nempas, “Ulah Jungjunan, paralun teuing Jungjunan dugi ka kedah ngumbah suku abdi!” Waler Isa, “Teu dikumbah ku Kami mah, maneh teh moal meunang naon-naon ti Kami.” 9Tembal Petrus, “Upami kitu, ulah mung suku wungkul, neda sakalian bae sareng leungeun katut sirah deuih.” 10Waler Isa, “Nu geus mandi mah, teu kudu beberesih deui iwal ti ngumbah suku, tangtu beresih sakujur awak. Maraneh memang geus bararesih, hanjakal henteu kabeh.” 11Pangna Anjeunna nyaurkeun henteu kabeh bararesih teh lantaran geus uninga saha anu boga niat ngahianat. 12Anggeus ngumbahan suku, Anjeunna dijubah deui terus calik dina urut-Na tadi; pok, sasauran ka sarerea, “Kahalarti maksud pagawean Kami bieu? 13Maraneh ka Kami nyarebut Guru jeung Jungjunan. Merenah pisan nyarebut kitu teh. Enya, Kami teh Guru maraneh jeung Jungjunan maraneh. 14Kami, Guru jeung Jungjunan maraneh, geus ngumbahan suku maraneh. Ku kituna, maraneh oge wajib silih kumbah suku pada batur. 15Bieu Kami teh nyontoan, supaya maraneh oge daraek ngalampahkeun kitu, sakumaha conto ti Kami. 16Sing kaharti, harkat badega moal ngaleuwihan dunungan, harkat utusan moal ngaleuwihan anu ngutusna. 17Upama geus ngalalarti, pinasti maraneh tinemu jeung bagja lantaran milampah kitu.” 18“Ieu omongan Kami teh, henteu ditujukeun ka kabehan. Kami nyaho, saha jelema-jelemana anu beunang Kami milih. Ngan bae ungel Kitab teh kudu tinekanan, nya eta: ‘Jalma anu ngilu ngadahar roti Kami, geus noker ka Kami.’ 19Memeh eta kajadian, ku Kami dibejakeun ti ayeuna, supaya ana geus kajadian maraneh percaya yen anu ditoker teh Kami. 20Cek Kami ka maraneh: Sing saha anu ngaku ka utusan Kami, hakekatna mah ngaku ka Kami. Sing saha anu ngaku ka Kami, hakekatna mah ngaku ka Anu ngutus ka Kami.” 21Sanggeus nyarios kitu, Anjeunna katarajang nalangsa kabina-bina; tuluy pok, Anjeunna nyarios, “Kami rek terus terang bae, yen ti antara maraneh aya saurang anu boga niat nyilakakeun ka Kami.” 22Murid-murid silih pelong bari silih taksir saha jelemana. 23Aya hiji murid, nu diukna mani meh padempet jeung Isa, ma'lum diasih pisan. 24Eta murid, ku Simon Petrus diisarahan sina nanyakeun ka Anjeunna, “Tanyakeun saha kituh jelemana!” 25Pok, eta murid, mihatur ka Isa bari ngalendean, “Saha tea jalmina teh, Jungjunan?” 26Waler-Na, “Nu ku Kami diasongan roti beunang nyocolkeun kana pinggan; tah eta, jelemana teh.” — bari top kana roti, tuluy dicocolkeun kana pinggan — Ari song teh, diasongkeunana, ka Yudas bin Simon Iskariot. 27Ku Yudas ditampanan, harita keneh manehna kasandingan Iblis. Ku Isa terus dijurung ku saur, “Heug geura pigawe niat maneh teh!” 28Anu keur dalahar, saurang ge, taya nu ngarti pangna Isa nyarios kitu ka ki Yudas. 29Ngan ku sabab ki Yudas teh tukang nyimpen duit, aya anu nyangka, yen manehna dititah barang beuli keur kaperluan pesta atawa dititah mere sidekah ka anu miskin. 30Ari ki Yudas, sanggeus nampanan roti, terus ngajengkat; gejlig, manehna indit teu nolih geus peuting. 31Sanggeus Yudas indit, Isa nyarios, “Ayeuna Anak Manusa teh geus waktuna dimulyakeun, mancurkeun kamulyaan Allah. 32Upama Allah geus dimulyakeun ku parantaraan Anak Manusa, Anak Manusa oge, tanwande dimulyakeun ku Allah tur moal diengkekeun deui. 33Anaking, moal lila-lila deui Kami bisa reureujeungan kieu teh; engke, maraneh, tangtu bakal nareangan Kami, tapi sakumaha anu ku Kami geus diomongkeun ka urang Yahudi: Ka tempat anu ku Kami dijugjug, pamohalan maraneh bisa datang. Ka maraneh oge kitu Kami ngomong teh. 34Ayeuna, Kami rek mere patokan anyar: Kudu silih pikanyaah pada batur. Sing sakumaha Kami mikanyaah ka maraneh, maraneh oge kudu silih pikanyaah pada batur. 35Sabab ku jalan silih pikanyaah teh, tanwande tembong ka nu sejen, yen maraneh murid Kami.” 36Simon Petrus mihatur, “Dupi Jungjunan bade ka mana?” Waler-Na, “Ka hiji tempat, anu ku maneh moal bisa katuturkeun. Sanajan kitu, ari engkena mah, maneh bisa nuturkeun Kami.” 37Tembal Petrus, “Naon margina abdi moal tiasa nuturkeun Jungjunan ti ayeuna keneh? Abdi sumeja iklas toh pati demi salira Jungjunan!” 38“Jadi, maneh teh rek bela pati ka Kami?” Waler Isa. “Ieu dengekeun omongan Kami: Memeh aya hayam kongkorongok subuh, maneh geus tilu kali mungkiran, ngangles ka Kami.”


text:
Okurigana
Okurigana (送り仮名, hartina "hurup nu nuturkeun") nyaeta ahiran kana nu nuturkeun kanji dina tulisan Basa Jepang. Ilaharna dipake dina kecap sipat atawa gawe, okurigana bisa nunjukeun tense (kamari, ayeuna atawa isukan), harti tanya atawa negatip, atawa basa lemes, salian ti fungsi sejenna. Dina pamakean kiwari, okurigana ampir kabeh ditulis make hiragana; sedengkeun baheula make katakana.
Conto-conto infleksi[édit | sunting sumber]
Kecap sifat dina Basa Jepang make okurigana keur nembongkeun tense sarta tanya/negatif, kabehanana diteundeun di tukang saperti ahiran. Conto gampang karakter "高" (luhur) keur nembongkeun opat sifat dasar dina kecap sifat Basa Jepang. Harti sejen tina kanji ("高", macana taka sarta hartina "luhur" dina unggal kasus), mibanda harti nu penting ku maca okurigana nu nuturkeun eta kanji.
- 高い (takai)
- Luhur (positip, ayeuna/isukan), hartina"Ieu mahal" atawa "Ieu luhur"
- 高かった (takakatta)
- Luhur (positip, kaliwat), hartina "Ieu kamari mahal/luhur"
- 高くない (takakunai)
- Luhur (negatip, ayeuna/isukan), hartina "Ieu teu mahal/luhur"
- 高くなかった (takakunakatta)
- Luhur (negatip, kaliwat), hartina "Ieu kamari teu mahal/luhur"
Kecap gawe dina Basa Jepang nuturkeun pola nu ampir sarua; akar hartina sacara ilahar digambarkeun ku make hiji atawa leuwih kanji dina kecap mimiti saterusna "tense", sangkalan, tata basa lemes, jeung basa sejenna digambarkeun ku nuturkeun okurigana.
- 食べる (taberu)
- dahar (positip, ayeuna/isukan, lemes langsung), hartina "[Kuring/anjeun/jst.] dahar"
- 食べない (tabenai)
- dahar (negatip, ayeuna/isukan, direct), hartina "[Kuring/anjeun/jst.] teu dahar"
- 食べた (tabeta)
- dahar (positip, kamari, langsung), hartina "[Kuring/anjeun/jst.] tos dahar"
- 食べなかった (tabenakatta)
- dahar (negatip, kamari, langsung), hartina "[Kuring/anjeun/jst.] can dahar"
Bandingkeun kecap gawe lemes langsung dina bentuk aya jarak, nu dituturkeun ku pola nu ampir sarua, tapi hartina nunjukeun aya jarak antara nu ngobrol jeung nu ngadengekeun:
- 食べます (tabemasu)
- tuang (positip, ayeuna/isukan, jarak lemes), hartina "[Grup abdi/grup anjeun] tuang"
- 食べません (tabemasen)
- tuang (negatip, ayeuna/isukan, distant), hartina "[Grup abdi/grup anjeun] teu tuang"
- 食べました (tabemashita)
- tuang (positip, kamari, jarak), hartina "[Grup abdi/grup anjeun] parantos tuang"
- 食べませんでした (tabemasen deshita)
- tuang (negatip, kamari, jarak), hartina "[Grup abdi/grup anjeun] teu acan tuang"
Kanji dua harti[édit | sunting sumber]
Okurigana dipake oge keur kanji nu ngabingungkeun nyaeta nu ngabogaan sababaraha cara maca. Kanji, hususna leuwih ilahar, bisa dipake keur kecap nu hartina (ilahar sarua) —tapi beda cara ngucapkeunna—konci okurigana disimpen sanggeus kanji mantuan nu maca keur nyaho harti jeung cara macana.
Conto nu kecap gawe ilahar ngabingungkeun nu make karakter "上" (naek) jeung "下" (turun):
- 上がる (agaru)
- "naekeun/nyiapkeun/ngalengkepan", numana 上 dibaca "a"
- 上る (noboru)
- "naek/ka luhur", numana 上 numana "nobo"
- 下さる (kudasaru)
- "mere [keur ka saluhureun]", numana 下 dibaca "kuda"
- 下りる (oriru)
- "turun/nurunkeun", numana 下 dibaca "o"
- 下がる (sagaru)
- "ngabayangkeun", numana 下 dibaca "sa"
- 話 (hanashi)
- ngobrol, kecap barang
- 話し (hanashi)
- ngobrol, bentuk kecap gawe, terus-terusan
Kementrian Pendidikan Jepang nerangkeun aturan cara make okurigana, dina praktekna loba pisan variasi, sabagean dina teks heubeul jeung online. Contona, ejaan standar kecap "kuregata" nyaeta 暮れ方, tapi kadang-kadang 暮方.
-->


text:
Riyadh
- Keur guna lian ti Riyadh, tempo Riyadh (disambiguasi).
Riyadh (Basa Arab: الرياض dialihaksarakeun Ar Riyāḍ dilapalkeun [ʔɑrːiˈjɑːdˤ]) nyaéta ibu kota jeung kota panggedéna di Saudi Arabia. Riyadh ogé nyaéta ibu kota ti Propinsi Riyadh, sarta kaasup kana wewengkon baheula Najd jeung Al-Yamama. Kota ieu aya di bagian tengah Semenanjung Arab dina hiji plato nu gedé, sarta miboga populasi kira-kira 5.254.560 jiwa. Kota ieu dibagi kana 15 distrik kota (~kacamatan), di handapeun Kotamadya Riyadh nu diluluguan ku Walikota Riyadh, sarta Otoritas Pamekaran Riyadh, nu diluluguan ku Gubernur Propinsi Riyadh. Riyadh miboga universitas putri nu panggedéna sadunya, Universitas Putri Nora binti Abdurrahman.[1].
Daptar eusi
Angkutan[édit | sunting sumber]
Bandar Udara[édit | sunting sumber]
Bandar Udara Internasional Raja Khalid (IATA: RUH), mangrupa bandar udara utama Riyadh, aya kirang langkung 35 kilométer kaléreun puseur kota.
Jalan[édit | sunting sumber]
Riyadh miboga sistem jalan modéren. Jalan Lingkar Wétan ngahubungkeun bagian kidul jeung kalér Riyadh, samentawis Jalan Lingkar Kalér ngahubungkeun bagian wétan jeung kulon. Jalan Raja Fahd ngaliwatan puseur kota ti kalér ka kidul, sajajar jeung Jalan Lingkar Wétan. Jalan Makkah, ngaliwatan puseur kota ti wétan ka kulon.
Karéta[édit | sunting sumber]
Badan Karéta Api Saudi Arabia ngoperasikeun 2 rupa jalur nu béda pikeun karéta panumpang jeung karéta barang antara Riyadh jeung Dammam liwat Hofuf, jeung Haradh.
Angkutan umum[édit | sunting sumber]
PT Saudi Arabian Public Transport (SAPTCO), jaringan beus nasional, ngoperasikeun angkutan panumpang ka sababaraha kota jeung nagara tatangga.
Hiji rancangan jaringan métro kalawan 6 jalur enggeus disatujuan.[2]
Tingali ogé[édit | sunting sumber]
Catetan jeung rujukan[édit | sunting sumber]
- ↑ MILLER, DAVID. "Saudi Arabia opens world's largest women's university". Diakses pada 17 Januari 2012.
- ↑ "Four consortia prequalify for Riyadh metro contract", Railway Gazette International, 3 August 2012.
Tumbu kaluar[édit | sunting sumber]
Tingali ogé Riyadh di Wikivoyage
- Arriyadh.com, loka resmi. Warta, sajarah, poto
- Riyadh Map, peta resmi Riyadh (Basa Arab)


text:
Maluku Kalér nyaéta hiji propinsi di Indonésia. Propinsi ieu diwangun dumasar Undang-Undang Nomer 46 Taun 1999 tanggal 4 Oktober 1999. Propinsi ieu ngawengku sababaraha pulo di Kapuloan Maluku.
Populasi Maluku Kalér aya 855.627 jiwa (sénsus 2003).
Ibukota propinsi ie nyaéta Ternaté, tapi aya rencana mindahkeun ka Sofifi.
- Kabupatén Halmahéra Barat
- Kabupatén Halmahéra Selatan
- Kabupatén Halmahéra Tengah
- Kabupatén Halmahéra Timur
- Kabupatén Halmahéra Utara
- Kabupatén Kapuloan Sula
- Kota Ternaté
- Kota Tidoré
Daptar gubernur Propinsi Maluku Kalér:


text:
Pidato Basa Sunda
-
Contoh Pidato Contoh Pidato Sunda Ngaronjatkeun KareeusPosted on 25 Oct 2014 | No CommentsNGARONJATKEUN KAREUUS NONOMAN KANA BASA SUNDA Assalamu’alaikum Wr Wb Hadirin anu sami-sami linggih, Kersaning Gusti Nu Maha Suci, urang sadayana tiasa contoh pidato bahasa sunda conto pidato basa sunda Pidato Bahasa Sunda dengan tema tentang "Perluna Kaum Rumaja Dina Ngamumule Basa Sunda Dina Raga Ngamekarkeun Budaya Nasional" contoh pidato contoh pidato sunda Anda sekarang sudah bisa mendapatkan contoh pidato sunda yang Anda butuhkan dengan berbagai judul yang mungkin cocok untuk Anda karena Anda sekarang berada contoh naskah pidato bahasa sunda contoh ajah Contoh Naskah | Teks Pidato Bahasa Sunda Singkat. Sagala Nuaya dina pidato ieu mung saukur conto, mangga diedit deui sasuai sareng kaperyogian urang.
Pidato Pendek Bahasa Sunda Tema Kebersihan Contoh TeksPosted on 25 Oct 2014 | No CommentsPidato Basa Sunda atau biantara basa Sunda berikut ini adalah salah satu contoh bentuk teks naskah pidato yang menggunakan bahasa Sunda sebagai bahasa pengantarnya. kamus basa sunda blogna kang héndry manfaatkeun hatur nuhun kana perhatosanna. Nanging diajar Basa Sunda teu cekap ku ningali kamus, seueur nu kedah dijelaskeun atanapi dilarapkeun kana undak usuk basana. contoh naskah pidato bahasa sunda singkat pidato speech Contoh Naskah Pidato Bahasa Sunda Tema Kebersihan di lingkungan oge kabersihan diri urang sautuhna. Pidato ieu manawi cocok kanggo nu nuju meryogikeun bahan kanggo contoh naskah pidato bahasa sunda tema kebersihan contoh Contoh Naskah Pidato, Contoh Teks Pidato, Contoh RPP, KTSP dan Silabus SD, SMP dan SMA, Contoh Makalah, Contoh PTK, Contoh Proposal, Contoh Artikel, Contoh Drama
Contoh Teks Naskah Pidato Bahasa Sunda Tentang NarkobaPosted on 25 Oct 2014 | No CommentsHome Naskah Pidato Contoh Teks Naskah Pidato Bahasa Sunda Tentang Narkoba Remaja Dan Penggunaan Obat Terlarang papatah basa sunda kolot baheula pepatah asep iwan blog Papatah Basa Sunda Kolot Baheula | Pepatah Patali Jeung Sasama Mahluk. Ngeduk cikur kedah mihatur nyokel jahe kedah micarek (Trust ngak boleh korupsi, maling, nilep
-


text:
Mohammad Ilyas Ruhiat
Ajengan Mohammad Ilyas atawa Mohammad Ilyas Ruhiat (Tasikmalaya, 31 Januari 1934 - 18 Désémber 2007), ulama kahot, tokoh NU, anggota MPR manten.
Ilyas Ruhiat asalna ti Kampung Cipasung, Désa Cipakat, Kecamatan Singaparna, Kabupatén Tasikmalaya, Jawa Barat. Anjeunna téh putra Abdul Ghofur jeung Umayah. Ruhiat dikirim ka pasantrén nu kawentar di Singaparna mangsa harita, Pasantrén Cilenga, nu diasuh ku Kiai Sobandi atawa Syabandi dina taun 1922-1926. [1].
Daptar eusi
Kalungguhan[édit | sunting sumber]
NU[édit | sunting sumber]
MPR[édit | sunting sumber]
- Fraksi Utusan Daerah MPR RI (?)
Baca ogé[édit | sunting sumber]
Catetan Kaki[édit | sunting sumber]
- ↑ Iip D. Yahya (2006). "Ajengan Cipasung: biografi K.H. Moh. Ilyas Ruhiat", Yogyakarta:Pustaka Pesantren..


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
MELAYANI Konsultasi Jasa pelet , Trawang , Pengobatan jarak jauh, GRATIS Cinta Ditolak, MBH DIRGOWORO BERTINDAK Merasa Bertepuk Sebelah Tangan Atau Di Khianati Oleh Pasangan Anda. Sekarang Adalah Waktunya Anda Bertindak, Tidak Ada Kata
Di handap ieu Conto Upacara Adat Sunda Paturay Tineung pelepasan siswa sareng kenaikan kelas di sakola, SD/MI, SMP/MTs, SMA/MA. Narator bubuka : Kum……..asalamualaikum. Sampurasun kanu ngariung. Neda widi kanu linggih.
Pidato Paturay Tineung · 07.46 |. Ada yang bingung nyari pidato perpisahan kelas IX dengan bahasa sunda ?? Ini ada contoh pidatonya,semoga bermanfaat ! Assalamualaikum,wr,wb.. Langkung ti payun neja ti heula,hayu urang sami-sami waktos ayeuna sim kuring salaku wawakil ti kelas IX bade nyuhunkeun rewu nuhun ka bapa ibu guru sadaya nu tos ngabimbing urang, ngatik urang,negor urang manawi urang salah nepikeun urang sadaya tiasa namatkeun sakola di smp.
rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun teu aya deui pibasaeunana , sim kuring sareng . Della : Tolong buatin pidato dg tema menyongsong masuk SMA/SMK soalnya ini buat tugas ujian praktek..thx kirim ke email ku. ------------------. Mangzales :Terima kasih
Contoh Biantara Wawakil Guru/Kapala Sakola Waktos Paturai Tineung Assalamu'alaikum wr wb. Alhamdulillahirobbil'alamin. Washolatu wassalamu 'ala asrofil anbiyai wal mursalin, Allahumasali Muhammad wa'alla alihi
Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni upacara Paturay Tineung, wireh sim kuring saparakanca bade ngantunkeun ieu sakola sabada tamat rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun
Urang sadaya anu hadir didieu , ngajadi saksi pikeun lumangsungna acara paturay tineung kelas ix anu di luluguan ku kulawarga besar smp tarogong kaler .nya jisim kuring pisan dina danget ieukapapancenan ku sekeseler panitia kanggo 1.bubuka 2.galindengna ayat ayat suci al quran 3.biantara sareng pangdeudeul ti : -biantara ketua osis -wawakil kelas ix -pupuhu komiteu sakola -kepala sakola 4.Unjukan paturay tineung -.masrahkeun siswa siswi kelas ix
Biantara Paturay Tineung I Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga
Dinten ieu, dina raraga paturay tineung murid kelas genep/salapan/dua belas, tipayun mangga urang sasarengan manjatkeun puji sinareng syukur ka Gusti Nu Maha Suci, réh maparinan taufik sareng hidayah-Na, dugi ka
- Halaman ini diberdayakan oleh Google, Bing!, dan Blekko -


text:
Kromatofor
Kromatofor nyaéta sél nu ngandung pigmén sarta mantulkeun cahya nu aya dina organismeu ampibi, lauk, réptil, krustaséa, jeung sefalopoda. Sél ieu pisan anu biasana ngahasilkeun kelir kulit jeung panon dina sato getih tiis. Kromatofor sawawa digolongkeun kana sababaraha subkelas dumasar kelirna: santofor (konéng), éritrofor (beureum), iridofor (mantul), leukofor (bodas), mélanofor (hideung/coklat), jeung sianofor (biru). Ieu istilah ogé bisa nujul ka vesikel baktéri fotosintétik anu warnaan.
Sababaraha spésiés sato bisa robah warna gancang pisan maké mékanismeu mindahkeun pigmén jeung ngarobah pantulan pelat dina kromatofor. Cara ieu, mindeng disebut hiji tipeu kamuflaseu, diistilahkeun parobahan warna fisiologis. Cephalopoda kawas gurita boga organ kromatofor kompléks anu disetir ku otot, sedengkeun vertebrata kawas londok mah ku sinyal sél. Ieu sinyal bisa mangrupa hormon atawa neurotransmiter nu bisa diinisiasi ku parobahan mood, suhu, setrés, sarta parobahan lingkungan.
Teu kawas sato getih-tiis, mamalia jeung manuk ngan boga sakelas tipeu sél kawas kromatofor: nyaéta mélanosit. Sasaruaan mélanosit nu aya di sato getih-tiis, mélanofor, diulik ku para élmuwan pikeun neuleuman kasakit manusa sarta dipaké alat pikeun nalungtik ubar.
Baktéri[édit | sunting sumber]
Kromatofor ogé aya dina mémbran baktéri fototrof, dipaké utamana pikeun fotosintésis sabab ngandung pigmén baktérioklorofil jeung karoténoid[1].
Rujukan[édit | sunting sumber]
- Chromatophore, Wikipédia basa Inggris (26 Juni 2008).
- ↑ Salton MR. Bacterial membrane proteins. Microbiol Sci. 1987; 4:100-5. PMID 3153178